open-index/open-wikipedia-markdown huggingface dataset:
മീഗോ

ലിനക്സ് അധിഷ്ഠിതമായ ഒരു മൊബൈൽ ഓപ്പറേറ്റിംഗ് സിസ്റ്റമാണ് **മീഗോ**. ഫെബ്രുവരി 2010-ൽ നടന്ന മൊബൈൽ വേൾഡ് കോൺഗ്രസിൽ വച്ച് ഇന്റലും നോക്കിയയും സംയുക്തമായി നടത്തിയ പ്രസ്താവനയിലാണ് മീഗോ പ്രോജക്റ്റ് തുടങ്ങുന്നത്. ഇന്റൽ നിർമ്മിച്ച മൊബ്ലിനും നോക്കിയയുടെ മേയ്മോയും ഒരുമിച്ചുചേർക്കാനുള്ള ശ്രമങ്ങളാണ് മീഗോക്ക് തുടക്കം കുറിച്ചത്. ലിനക്സ് ഫൗണ്ടേഷനാണ് ഇതിന് ആതിധേയത്വം വഹിക്കുന്നത്. നോവൽ ഈ പ്രോജക്റ്റിൽ വലിയ ഒരു പങ്ക് വഹിക്കുന്നു. ഓപ്പൺസുസേയ്ക്കുവേണ്ടി നിർമ്മിച്ച പല സാങ്കേതികവിദ്യയും മീഗോ ഉപയോഗപ്പെടുത്തുന്നുണ്ട്.

നെറ്റ്ബുക്കുകൾ, ലാപ്ടോപ്പുകൾ, ടാബ്ലെറ്റ് കമ്പ്യൂട്ടറുകൾ, മൊബൈൽ കമ്പ്യൂട്ടിംഗ് ഉപകരണങ്ങൾ, സ്മാർട്ട് ഫോണുകൾ, ഐപി ടിവികൾ, മറ്റ് എംബഡഡ് ഉപകരണങ്ങൾ തുടങ്ങിയവക്കായുള്ള ഓപ്പറേറ്റിംഗ് സിസ്റ്റമായാണ് മീഗോ നിർമ്മിച്ചിരിക്കുന്നത്.
‌
2010-ൽ മീഗോയെ അതിന്റെ പ്രാഥമിക സ്മാർട്ട്‌ഫോൺ ഓപ്പറേറ്റിംഗ് സിസ്റ്റം ആക്കാൻ നോക്കിയ ആഗ്രഹിച്ചിരുന്നു, എന്നാൽ ദിശയിലുണ്ടായ മാറ്റത്തിന് ശേഷം 2011 ഫെബ്രുവരിയിൽ അത് നിർത്തി, ഈ പദ്ധതിയിൽ ഇന്റൽ മാത്രമായി. ലിനക്സ് ഫൗണ്ടേഷൻ 2011 സെപ്റ്റംബറിൽ ടൈസനെ അനുകൂലിച്ച് മീഗോ റദ്ദാക്കി, തുടർന്ന് സാംസങ്ങുമായി സഹകരിച്ച് ഇന്റൽ ചേർന്നു.മെർ എന്ന പേരിൽ ഒരു കമ്മ്യൂണിറ്റി നയിക്കുന്ന ഒഎസിനെ ആ വർഷം രൂപീകരിച്ചു. ഒരു ഫിന്നിഷ് സ്റ്റാർട്ട്-അപ്പ്, ജൊല്ല, ഒരു പുതിയ ഓപ്പറേറ്റിംഗ് സിസ്റ്റം വികസിപ്പിക്കുന്നതിനായി മെർഏറ്റെടുത്തു: സെയിൽഫിഷ് ഒഎസ്, കൂടാതെ 2013 അവസാനം ജൊല്ല ഫോൺ സ്മാർട്ട്ഫോൺ പുറത്തിറക്കി. നെമോ മൊബൈൽ എന്ന മറ്റൊരു മെർ ഡെറിവേറ്റീവും വികസിപ്പിച്ചെടുത്തു.

## അവലംബം
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
വർഗ്ഗം:ടാബ്‌ലറ്റ് കമ്പ്യൂട്ടർ ഓപ്പറേറ്റിംഗ് സിസ്റ്റങ്ങൾ
സർവകലാശാല (ചലച്ചിത്രം)

മോഹൻലാൽ നായകനായി 1987 - ൽ പുറത്തിറങ്ങിയ മലയാളചലച്ചിത്രമാണ് **സർവകലാശാല**. ഇതിന്റെ തിരക്കഥ, സംഭാഷണം, സംവിധാനം നിർവഹിച്ചിരിക്കുന്നത് വേണു നാഗവള്ളിയാണ്. മോഹൻലാൽ,ജഗതി ശ്രീകുമാർ,സുകുമാരൻ,അടൂർ ഭാസി, സീമ, മണിയൻ പിള്ള രാജു തുടങ്ങിയവർ പ്രധാന കഥാപാത്രങ്ങളായി അഭിനയിച്ച ഈ ചിത്രത്തിലെ ഗാനങ്ങൾ കാവാലവും രചിച്ചതും  എം.ജി. രാധാകൃഷ്ണൻ ഈണമിട്ടതുമാണ്.

## താരനിര

## ഗാനങ്ങൾ
*വരികൾ:കാവാലം നാരായണപ്പണിക്കർ
*ഈണം:  എം ജി രാധാകൃഷ്ണൻ
			
	 
## അവലംബം

## പുറംകണ്ണികൾ
*  
* 

വർഗ്ഗം:1987-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഹരിഹരപുത്രൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വേണു നാഗവള്ളി സംവിധാനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:സുകുമാരൻ- സീമ ജോഡി
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
ഹോവാഡ് ജേകബ്സൺ

പ്രസിദ്ധ  ഗ്രന്ഥകാരനും പത്രപ്രവർത്തകനുമായ  ഹോവാഡ് ജേകബ്സൺ  (Howard Jacobson) 1942  ആഗസ്റ്റ്‌  25നു  ബ്രിട്ടനിൽ ജനിച്ചു.   ബ്രിട്ടനിലെ ജൂത വംശ കഥാപാത്രങ്ങളെ കേന്ദ്രമാക്കി ഹാസ്യ നോവലുകൾ സൃഷ്ട്ടിച്ചു  ശ്രദ്ധേയനായി.  അദ്ദേഹം രചിച്ച ""ദി  ഫിങ്ക്ലർ ക്വസ്ട്യൻ ""( The Finkler Question )  എന്ന   ഹാസ്യ നോവലിനാണ് 2010 ലെ ""മാൻ ബുക്കേർ""  സമ്മാനമായ 50,000  പവൻ  ലഭിച്ചത് . ഈ നോവൽ പുരുഷ സഹൃദത്തി ന്റെ  കഥയാണ്‌.  നമ്മുടെ സുഹൃത്തുക്കളെത്തന്നെ  നമുക്ക് എപ്പോഴും ഇഷ്ടപ്പെടാൻ കഴിയാതെ വരുന്ന സമസ്യയാണ് ഇവിടെ ചുരുളഴിക്കപ്പെടുന്നതെന്നാണ്   വിധി നിർണയ സമിതി വിലയിരുത്തിയത്.  .  കണ്ണീരിൽ ചിരി വിരിയിക്കുന്ന രചനാസിദ്ധിക്ക് ഉടമയായ   ജേകബ്സൺ  കൃതഹസ്തനായ നോവലിസ്റ്റും സാഹിത്യ വിമർശകനുമാണ്. സമ്മാനത്തിന്റെ  42  വർഷത്തെ ചരിത്രത്തിൽ ആദ്യമായാണ്‌ വിനോദ നോവൽ തെരഞ്ഞെടുക്കപ്പെടുന്നത്.

## അവലംബം
* മലയാള മനോരമ , 2010 ഒക്ടോബർ 14 .

വർഗ്ഗം:1942-ൽ ജനിച്ചവർ

വർഗ്ഗം:ഓഗസ്റ്റ് 25-ന് ജനിച്ചവർ

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:ബുക്കർ സമ്മാനം നേടിയ ഇംഗ്ലീഷ് എഴുത്തുകാർ
മേജർ സോമനാഥ് ശർമ്മ

ഇന്ത്യയുടെ പരമോന്നത ബഹുമതിയായ പരമവീര ചക്രം ആദ്യം ലഭിച്ച വ്യക്തിയാണ്‌ **മേജർ സോമനാഥ് ശർമ്മ**. മരണാനന്തര ബഹുമതിയായാണ് അദ്ദേഹത്തിനു പരമവീര ചക്രം ലഭിച്ചത്. 

ജമ്മു കശ്മീരിലെ സൈനിക പാരമ്പര്യമുള്ള കുടുംബത്തിൽ 1923 ജനുവരി 31നായിരുന്നു സോമനാഥ് ശർമ്മയുടെ ജനനം. പിതാവ് മേജർ ജനറൽ അമർനാഥ് ശർമ്മ. മിലിട്ടറിയോടനുബന്ധിച്ച സായുധ മെഡിക്കൽ സേവനത്തിന്റെ ഡയറക്ടർ ജനറലായാണ് അമർനാഥ് ശർമ്മ വിരമിച്ചത്. സോമനാഥിന്റെ സഹോദരന്മാർ രണ്ട് പേരും സൈനികരായിരുന്നു. നൈനിറ്റാളിൽ സ്കൂൾ വിദ്യാഭ്യാസം പൂർത്തിയാക്കിയ സോമനാഥ് തുടർന്ന് റോയൽ മിലിട്ടറി അക്കാദമിയിൽ ചേർന്നു. 1942ൽ ഇന്ത്യൻ കരസേനയുടെ നാലാം ബറ്റാലിയൻ ഖുമയൂൺ റജിമെന്റിൽ അംഗമായി. തുടർന്ന് രണ്ടാം ലോകമഹായുദ്ധത്തിൽ പങ്കെടുത്തു.

1947 ഒക്ടോബർ 27ന് ജമ്മു കശ്മീരിലേക്ക് പാകിസ്താന്റെ ഒത്താശയോടെ ലഷ്കർ ഗോത്രവർഗ്ഗക്കാർ നടത്തിയ കടന്നു കയറ്റത്തെ ശക്തമായി പ്രതിരോധിച്ചതിനാണ് അദ്ദേഹത്തിന് പരമവീര ചക്രം ലഭിച്ചത്. തുടർന്നുണ്ടായ ഒരു സ്ഫോടനത്തിൽ അദ്ദേഹം കൊല്ലപ്പെട്ടു.

വർഗ്ഗം:1923-ൽ ജനിച്ചവർ
വർഗ്ഗം: 1947-ൽ മരിച്ചവർ
വർഗ്ഗം:ജനുവരി 31-ന് ജനിച്ചവർ
വർഗ്ഗം:ഒക്ടോബർ 31-ന് മരിച്ചവർ

വർഗ്ഗം:പരമവീരചക്രം നേടിയവർ
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
രാമ രഘോബ റാണ

ജീവിച്ചിരുന്നപ്പോൾ തന്നെ പരമവീരചക്രം നേടിയ ധീരയോദ്ധാക്കളിൽ ഒരാളാണ് **സെക്കൻഡ് ലഫ്റ്റനന്റ് രാമ രഘോബ റാണ**. 1918 ജൂൺ 26ന് കർണ്ണാടകത്തിലെ കാർ‌വാർ ജില്ലയിലെ ചെൻഡിയ എന്ന ചെറിയ ഗ്രാമത്തിലാണ് റാണയുടെ ജനനം. 1947 ഡിസംബർ 15ന് കരസേനയിലെ യന്ത്രകാരക വിഭാഗത്തിൽ സൈനികനായി ചേർന്നു. 1947 - 48 കാലത്തെ ജമ്മു കാശ്മീർ സൈനികനടപടിയിലെ  അസാമാന്യധീരത നിറഞ്ഞ പ്രവർത്തനമാണ് അദ്ദേഹത്തെ പരമവീരചക്രത്തിനു അർഹനാക്കിയത്. 1968ൽ മേജർ പദവിയിലിരുന്ന് അദ്ദേഹം സേനയിൽ നിന്ന് വിരമിച്ചു.
## അവലംബം


വർഗ്ഗം:പരമവീരചക്രം നേടിയവർ
വർഗ്ഗം:1918-ൽ ജനിച്ചവർ
മിഷേൽ ഒബാമ

**മിഷേൽ ലാവാഗൻ റോബിൻസൺ ഒബാമ** ബറാക് ഒബാമയുടെ പത്നിയും, അമേരിക്കൻ ഐക്യനാടുകളിലെ മുൻ പ്രഥമവനിതയുമാണ്. അമേരിക്കൻ ഐക്യനാടുകളിലെ പ്രഥമവനിതയാകുന്ന ആദ്യ ആഫ്രിക്കൻ-അമേരിക്കൻ വംശജയും ഇവരാണ്. ഷിക്കാഗോയിൽ വളർന്ന ഇവർ പ്രിൻസ്റ്റൻ സർവകലാശാലയിൽ നിന്നും കലയിൽ ബിരുദം നേടുകയും, ഹാർവാർഡ് സർവകലാശാലയിൽ നിന്നും നിയമത്തിൽ ബിരുദം നേടുകയും ചെയ്തു.  സിഡ്‌ലി ഓസ്റ്റിൻ എന്ന നിയമ സ്ഥാപനത്തിൽ ജോലി ചെയ്തു. അവിടെയാണ് ബരാക് ഒബാമയെ കണ്ടുമുട്ടിയത്. ഷിക്കാഗോ സർവകലാശാലയിലും ഷിക്കാഗോ സർവലാശാൽ മെഡിക്കൽ സെന്ററിലും ജോലി ചെയ്തിട്ടുണ്ട്. മിഷെലും ബരാക്കും 1992ൽ വിവാഹിതരായി. മാലിയ, സാഷ എന്നീ രണ്ടു പെൺകുട്ടികളുണ്ട്.

2007-2008 വർഷങ്ങളിൽ ഭർത്താവിന്റെ പ്രസിഡണ്ട് സ്ഥാനത്തേക്കുള്ള മത്സരത്തിൽ അദ്ദേഹത്തെ പിന്തുണയ്ക്കുകയും, 2008-ലെ ഡെമോക്രാറ്റിക് നാഷണൽ കൺവെൻഷനിൽ പ്രസംഗിക്കുകയും ചെയ്തിട്ടുണ്ട്. .ബാസ്ക്കറ്റ്ബോൾ പരിശീലകനായ ക്രൈഗ് റോബിൻസൺ ഇവരുടെ സഹോദരനാണ്. ഇവർ ദാരിദ്ര്യ നിർമാർജ്ജനത്തിനു വേണ്ടിയും, സ്ത്രീകൾക്കുവേണ്ടിയുമുള്ള പ്രവർത്തനങ്ങളിൽ പങ്കാളിയാണ്.


ആദ്യകാല ജീവിതവും വംശപരമ്പരയും

മിഷേൽ ലാവോൺ റോബിൻസൺ ജനുവരി 17, 1964, ചിക്കാഗോ, ഇല്ലിനോയിയിൽ ജനിച്ചു. മാതാപിതാക്കൾ ഫ്രേസർ റോബിൻസൺ മൂന്നാമൻ (1935-1991), ഒരു സിറ്റി വാട്ടർ പ്ലാന്റ് ജീവനക്കാരനും ഡെമോക്രാറ്റിക് പ്രിസിന്റ് ക്യാപ്റ്റൻ, മരിയൻ ഷീൽഡ്സ് റോബിൻസൺ (ബി. ജൂലൈ 30, 1937)സ്പീഗലിന്റെ കാറ്റലോഗ് സ്റ്റോറിലെ ഒരു സെക്രട്ടറി യും ആണ്. മിഷേൽ ഹൈസ്കൂളിൽ പ്രവേശിക്കുന്നത് വരെ അവളുടെ അമ്മ മുഴുവൻ സമയ ഗൃഹനാഥയായിരുന്നു.

റോബിൻസൺ, ഷീൽഡ്‌സ് കുടുംബങ്ങൾ അവരുടെ വേരുകൾ സിവിൽ യുദ്ധത്തിനു മുമ്പുള്ള അമേരിക്കൻ സൗത്ത് ആഫ്രിക്കൻ അമേരിക്കക്കാരിൽ നിന്ന് കണ്ടെത്തുന്നു.അവളുടെ പിതാവിന്റെ ഭാഗത്ത്, അവൾ സൗത്ത് കരോലിനയിലെ ലോകൺട്രി മേഖലയിലെ ഗുല്ല ജനതയുടെ വംശപരമ്പരയാണ്. അവളുടെ പിതാമഹൻ ജിം റോബിൻസൺ 1850-ൽ സൗത്ത് കരോലിനയിലെ ജോർജ്ജ്ടൗണിനടുത്തുള്ള ഫ്രണ്ട്ഫീൽഡ് പ്ലാന്റേഷനിൽ അടിമത്തത്തിലാണ് ജനിച്ചത്.യുദ്ധാനന്തരം 15-ാം വയസ്സിൽ അദ്ദേഹം സ്വതന്ത്രനായി. ഒബാമയുടെ പിതൃകുടുംബത്തിൽ ചിലർ ഇപ്പോഴും ജോർജ്ജ്ടൗൺ ഏരിയയിലാണ് താമസിക്കുന്നത്. അവളുടെ മുത്തച്ഛൻ ഫ്രേസർ റോബിൻസൺ ജൂനിയർ സൗത്ത് കരോലിനയിൽ സ്വന്തം വീട് പണിതു. അദ്ദേഹവും ഭാര്യ ലാവോണും വിരമിച്ചതിന് ശേഷം ചിക്കാഗോയിൽ നിന്ന് ലോകൺട്രിയിലേക്ക് മടങ്ങി.

## പുറത്തേക്കുള്ള കണ്ണികൾ

വർഗ്ഗം:1964-ൽ ജനിച്ചവർ

വർഗ്ഗം:ജനുവരി 17-ന് ജനിച്ചവർ

വർഗ്ഗം:ആഫ്രിക്കൻ അമേരിക്കക്കാർ
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ
വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
മൊബ്ലിൻ

"മൊബൈൽ ലിനക്സ്" എന്നതിന്റെ ചുരുക്കരൂപമാണ് **മൊബ്ലിൻ**. നെറ്റ്ടോപ്പുകൾ, നെറ്റ്ബുക്കുകൾ തുടങ്ങിയ മൊബൈൽ ഇന്റർനെറ്റ് ഉപകരണങ്ങളിൽ ഉപയോഗിക്കാവുന്ന ഒരു ഓപ്പൺ സോഴ്സ് ഓപ്പറേറ്റിംഗ് സിസ്റ്റമാണ്. ഇപ്പോൾ ഇത് മീഗോ എന്നാണ് അറിയപ്പെടുന്നത്. ഇത് ഇന്റൽ ആറ്റം പ്രോസസറിനെ ഉദ്ദേശിച്ചാണ് നിർമ്മിച്ചിരിക്കുന്നത്. ബൂട്ടിംഗ് സമയം കുറക്കുക, പവർ ഉപയോഗം കുറക്കുക തുടങ്ങിയവയാണ് പുതിയ വെർഷനുകളുടെ ലക്ഷ്യം. SSSE3 ഇൻസ്ട്രക്ഷൻ സെറ്റിനെയും ഇത് പിൻതുണക്കുന്നു. അതിനാൽ ഇൻറൽ കോർ 2 സെലറോൺ പ്രോസസറുകളിലും ഇത് ഉപയോഗിക്കാൻ കഴിയും.

ഒഇഎം പിന്തുണ കുറവായിരുന്നുവെങ്കിലും 2009-ൽ എയ്സർ അവരുടെ ഏസർ ആസ്പയർ വൺ നെറ്റ്ബുക്കുകളിൽ ലിൻപസ് ലിനക്‌സിന് പകരം മോബ്ലിൻ കൊണ്ടുവന്നപ്പോൾ അത് എക്കാലത്തെയും ഉയർന്ന നിലയിലെത്തി. കൂടാതെ എൽജി ഇലക്ട്രോണിക്സ് അതിന്റെ മൊബൈൽ ഇന്റർനെറ്റ് ഉപകരണ ക്ലാസ് സ്‌മാർട്ട്‌ഫോണായ എൽജി ജിഡബ്ല്യു 990-നായി മൊബ്ലിൻ ഒഎസ് 2.1 തിരഞ്ഞെടുത്തു.ഡെൽ ഒരിക്കൽ അതിന്റെ ഉബുണ്ടു മൊബ്ലിൻ റീമിക്സ്, ഒരു കാനോനിക്കൽ ലിമിറ്റഡ് എന്ന 
കമ്പനിയിൽ നിന്ന് ഓർഡറുകൾ സ്വീകരിച്ചു, അത് ഉബുണ്ടു വിതരണത്തിന് മുകളിൽ മൊബ്ലിൻ നിർമ്മിച്ചു.

## അവലംബം
വർഗ്ഗം:ടാബ്‌ലറ്റ് കമ്പ്യൂട്ടർ ഓപ്പറേറ്റിംഗ് സിസ്റ്റങ്ങൾ
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
കേരള വികസന മാതൃക

ഇന്ത്യയിൽ കേരള സംസ്ഥാനത്തെ പ്രത്യേക സാഹചര്യങ്ങളിൽ വികസിച്ചുവന്ന സവിശേഷമായ സാമൂഹ്യ-സാമ്പത്തിക അവസ്ഥാവിശേഷത്തിനും അതിലേക്കു നയിച്ച നയങ്ങൾക്കും നൽകപ്പെടുന്ന പേരാണ്' **കേരളാ മോഡൽ**.  താരതമ്യേന കുറഞ്ഞ സാമ്പത്തിക വികസനത്തിനൊപ്പം ഉയർന്ന സാക്ഷരത, ആയുർദൈർഘ്യം, കുറഞ്ഞ ശിശുമരണ നിരക്ക് എന്നിവ ചേർന്ന അസംഗതാവസ്ഥയുടെ പേരിൽ ശ്രദ്ധിക്കപ്പെട്ട ഈ മോഡൽ, "കേരള പ്രതിഭാസം" എന്നും അറിയപ്പെടുന്നു.   കേരളത്തിന്റെ തുലനതയില്ലാത്ത  ജനസംഖ്യാസ്വരൂപവും(demographic profile) ഭൂമിശാസ്ത്രവും ഈ പ്രതിഭാസത്തിന്റെ വികാസത്തെ സഹായിച്ചിരിക്കാം എന്നു കരുതപ്പെടുന്നു. ജനസംഖ്യയിൽ ഒരു വലിയ ശതമാനം പ്രവാസത്തിലായിരിക്കുന്നു എന്നതാണ് ഈ മോഡലിന്റെ ഒരു പ്രത്യേകത.  സമ്പദ് വ്യവസ്ഥ വലിയൊരളവോളം പ്രവാസികളുടെ വരുമാനത്തെ ആശ്രയിക്കാൻ ഇതു കാരണമായി.  സംസ്ഥാനത്തെ സാമ്പത്തികോല്പാദനത്തിന്റെ 20 ശതമാനത്തോളം പ്രവാസികളുടെ സംഭാവനയാണ്. പ്രവാസികളിൽ ഒട്ടേറെപ്പേർ ഗൾഫ് നാടുകളിൽ നിർമ്മാണരംഗത്തും മറ്റും തൊഴിൽ കണ്ടെത്തി. ആഗോള സമ്പദ് വ്യവസ്ഥയിൽ നിന്നുള്ള വരുമാനം കേരളത്തിന്റെ സമ്പദ് ഘടനയെ ചുമന്നു നിൽക്കുന്ന സ്ഥിതി എന്നു എസ്സ് ഇറുദയരാജൻ കേരളാ മോഡലിനെ വിശേഷിപ്പിക്കുന്നു.

## ചരിത്രം
തിരുവതാംകൂർ കൊച്ചി രാജവംശങ്ങളുടെ ജനോപകാരപ്രദമായ നടപടികളും ക്രിസ്ത്യൻ മിശിന്നറിമാരുടെ പ്രവർത്തനങ്ങളും ഈ വികസനത്തിന്‌ തുടക്കം കുറിച്ചു.
സവിശേഷമായ ഒരു കേരള മാതൃക സൃഷ്ടിക്കുന്നതിൽ കേരളത്തിന്റെ സിവിൽ സർവ്വീസ്, പൊതു വിദ്യാഭ്യാസ മേഖല, പൊതു മേഖല എന്നിവയും കാര്യമായ പങ്ക് വഹിച്ചിട്ടുണ്ട്.

## അവലംബം

http://www.ashanet.org/library/articles/kerala.199803.html

വർഗ്ഗം:കേരള വികസനം
വർഗ്ഗം:കേരളത്തിന്റെ സമ്പദ്‌വ്യവസ്ഥ
കാഞ്ഞിരപ്പള്ളി കറിയാച്ചൻ

ജോസ് തോമസിന്റെ സംവിധാനത്തിൽ ജനാർദ്ദനൻ, വിജയരാഘവൻ, ബിജു മേനോൻ, മാതു എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***കാഞ്ഞിരപ്പള്ളി കറിയാച്ചൻ***. പ്രസ്റ്റീജ് ഫിലിംസിന്റെ ബാനറിൽ കുര്യൻ ജെ. പുത്തങ്ങാടി, സിന്ധു ജോസ് തോമസ് എന്നിവർ നിർമ്മിച്ച ഈ ചിത്രം വിതരണം ചെയ്തത് മാരുതി റിലീസ് ആണ്. കഥ തൊമ്മിക്കുഞ്ഞ് നീണ്ടൂരിന്റേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ

## സംഗീതം
രാജാമണി ആണ് ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത്.

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''കാഞ്ഞിരപ്പള്ളി കറിയാച്ചൻ''  – മലയാളസംഗീതം.ഇൻഫോ
* http://www.go8pm.com/video/488-Kanjirappally_Kariyachan_1996.html 

വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോസ് തോമസ് സംവിധാനം ചെയ്ത ചലച്ചിത്രങ്ങൾ
എലിഫന്റ്സ് ഡ്രീം

ബ്ലെൻഡർ എന്ന സ്വതന്ത്ര ആനിമേഷൻ സോഫ്റ്റ്‌വെയർ ഉപയോഗിച്ച് നിർമ്മിച്ച ആനിമേഷൻ ചിത്രമാണ് **എലിഫന്റ്സ് ഡ്രീം**. ഭാഗികമായി സ്വതന്ത്ര സോഫ്റ്റ്‌വെയർ ഉപയോഗിച്ച് നിർമ്മിച്ച ആനിമേഷൻ ചിത്രമാണിത്. റിയാക്ടർ എന്ന ശബ്ദമിശ്ര​ണത്തിനുപയോഗിച്ച സോഫ്റ്റ്‌വെയർ മാക് ഒഎസ് എക്സിലാണ് പ്രവർത്തിപ്പിച്ചത്. 2005 മാർച്ച് 26 നാണ് ഇത് പുറത്തിറക്കിയത്. 2005 സെപ്റ്റംബറിൽ തുടങ്ങിയ ഇതിന്റെ ജോലികൾ ഏതാണ്ട് 8 മാസത്തോളം നീണ്ടുനിന്നു. ഓറഞ്ച് എന്നറിയപ്പെടുന്ന ആനിമേറ്റർമാരുടെ ഒരു കൂട്ടായ്മയാണ് ഈ ചിത്രം നിർമ്മിച്ചത്.

## അവലോകനം
ബ്ലെൻഡർ ഫൌണ്ടേഷന്റെ ചെർമാനായ ടോൺ റൂസെന്റാൾ ആണ് മേയ് 2005 ൽ ഇതിന്റെ പ്രഖ്യാപനം നടത്തിയത്. ബ്ലെൻഡറാണ് ഇതിന്റെ നിർമ്മാണത്തിനുപയോഗിച്ച പ്രധാന സോഫ്റ്റ്‌വെയർ. ബ്ലെൻഡർ ഫൌണ്ടേഷനും നെതർലാന്റ് മീഡിയ ആർട്ട് ഇൻസ്റ്റിറ്റ്യൂട്ടും സംയുക്തമായാണ് ഇതിന് പണം മുടക്കിയത്. ധനസമാഹരണത്തിനായി ഡിവിഡി പ്രീഓർഡർകളും ധാരാളമായി സ്വീകരിച്ചിരുന്നു. സെപ്തംബർ 1 നു മുൻപ് പ്രീഓർഡർ നൽകിയവരുടെയെല്ലാം പേരുകൾ സിനിമയുടെ അവസാനം ഉൾക്കൊള്ളിച്ചിട്ടുണ്ട്. ബോവി സ്റ്റേറ്റ് സർവ്വകലാശാല നൽകിയ 2.1 ടെറാഫ്ലോപ്പ് ആപ്പിൾ എക്സ് സെർവ്വ് G5 അടിസ്ഥാനമാക്കിയുള്ള സൂപ്പർ കമ്പ്യൂട്ടിംഗ് ക്ലസ്റ്റർ ഉപയോഗിച്ചാണ് ഇതിന്റെ റെൻഡറിംഗ് ജോലികൾ പൂർത്തിയാക്കിയത്. ചിത്രത്തിന് 10 മിനിട്ട് 54 സെക്കന്റ് ദൈർഘ്യവും ക്രെഡിറ്റിംഗിന്  1 മിനിട്ട് 28 സെക്കന്റ് ദൈർഘ്യവുമുണ്ട്

സ്വതന്ത്രസോഫ്റ്റ്‌വെയറിന്റെ വ്യാപ്തിയും സാദ്ധ്യതകളും ശക്തിയും പ്രദർശിപ്പിക്കാനായിട്ടാണ് എലിഫന്റ്സ് ഡ്രീം നിർമ്മിച്ചത്. ഇതിന്റെ നിർമ്മാണത്തിലൂടെ ആനിമേഷൻരംഗത്ത് സ്വതന്ത്രസോഫ്റ്റ്‌വെയറുകൾക്ക് എന്തെല്ലാം ചെയ്യാൻ സാധിക്കും എന്നത് പ്രദർശിപ്പിക്കാൻ കഴിഞ്ഞു. 

ചിത്രത്തിന്റെ നിർമ്മാണ സമയത്ത് ബ്ലെൻഡർ സോഫ്റ്റ്‌വെയറിലേക്ക് അനേകം പുതിയ കാര്യങ്ങളും ശേഷികളും കൂട്ടിച്ചേർക്കപ്പെടുകയുണ്ടായി. നോഡ് അടിസ്ഥാനമായുള്ള കോമ്പോസിറ്റർ, ഹെയർ ഫർ റെൻഡറിംഗ്, പൂർണ്ണമായും പൊളിച്ചെഴുതിയ ആനിമേഷൻ സിസ്റ്റവും റെൻഡർ പൈപ്പ്ലൈനും, വർക്ഫ്ലോ ട്വീക്കുകൾ മുതലായവ ഇവയിൽ ചിലതാണ്. 

ചിത്രവും ചിത്രത്തിന്റെ മുഴുവൻ ഫയലുകളും ക്രീയേറ്റീവ് കോമൺസ് അനുമതി പത്രപ്രകാരം ലഭ്യമാണ്. അതുമൂലം താത്പര്യമുള്ളവർക്ക് ഇത് എങ്ങനെ നിർമ്മിച്ചുവെന്ന് പഠിക്കുവാനും ഈ ഫയലുകൾ അവരുടെ പ്രോജക്റ്റുകളിൽ ഉപയോഗപ്പെടുത്തുവാനും അവയിൽ മാറ്റം വരുത്തുവാനും കഴിയും. ഇത് സ്വതന്ത്രസിനിമകളുടെ മാത്രം പ്രത്യേകതയാണ്.  

2006 മെയ് 18 ന് ഓറഞ്ച് പ്രോജക്റ്റിന്റെ ഔദ്യോഗിക വെബ്‌സൈറ്റിൽ എല്ലാ ഫയലുകളും ഡൗൺലോഡ് ചെയ്യാനായി ലഭ്യമാക്കി. ബിറ്റ്ടോറന്റ് എന്ന സംവിധാനം ഉപയോഗപ്പെടുത്തി ഏതൊരാൾക്കും ഇത് ഡൗൺലോഡ് ചെയ്യാവുന്നതാണ്.

## വീഡിയോ

## അഭിനേതാക്കൾ
* ടൈഗോ ഗ്രെനാന്റ് - പൂർഗ്
* കാസ് ജാൻസൻ - ഏമോ
=അണിയറ പ്രവർത്തകർ=
* ടോൺ റൂസെന്റാൾ - നിർമ്മാതാവ്
* ബാസ്സം കുർഡാലി - സംവിധായകൻ
* ആൻഡി ഗോറാൽസ്യക്ക് - കലാസംവിധാനം
* മാറ്റ് എബ് - ചിത്രകാരൻ
* ബാസ്റ്റിയൻ സാൽമേല - ചിത്രകാരൻ
* ലീ സാൽവേമിനി - സാങ്കേതിക സംവിധാനം
* ജാൻ മോർഗെൻസ്റ്റെൻ - സംയോജകൻ
=ഉപയോഗിച്ച സോഫ്റ്റ്വെയറുകൾ=
ബ്ലെന്റർ ആണ് പ്രധാനമായും ഉപയോഗിച്ച സോഫ്റ്റ്‌വെയർ . മറ്റുള്ളവയെല്ലാം നിർമ്മാണത്തിന് മുൻപും ശേഷവും ഉപയോഗിച്ചവയാണ്. ഉബുണ്ടുവാണ് പ്രധാനമായും ഉപയോഗിച്ച ഓപ്പറേറ്റിംഗ് സിസ്റ്റം. ഗ്നോം, കെഡിഇ പണിയിടസംവിധാനങ്ങൾ ഉപയോഗിച്ചിട്ടുണ്ട്.

* ബ്ലെൻഡർ
* സിനിപെയിന്റ്
* ഡെർക്യൂ
* ജിമ്പ്
* ഇങ്ക്സ്കേപ്പ്
* പൈത്തൺ
* റിയാക്ടോർ
* സീഷോർ
* സബ്‌വെർഷൻ
* ട്വിസ്റ്റഡ്
* ഉബുണ്ടു - ഗ്നോം കെഡിഇ പണിയിടസംവിധാനങ്ങൾ
* വെർസെ

വർഗ്ഗം:അനിമേഷനുകൾ
വർഗ്ഗം:ഡച്ച് ചലച്ചിത്രങ്ങൾ
വർഗ്ഗം:സ്വതന്ത്ര ചലച്ചിത്ര സംരംഭങ്ങൾ
സിം

മൊബൈൽ ടെലിഫോണി ഉപകരണങ്ങളിൽ (മൊബൈൽ ഫോണുകളും കമ്പ്യൂട്ടറുകളും പോലുള്ളവ) വരിക്കാരെ തിരിച്ചറിയാനും പ്രാമാണീകരിക്കാനും ഉപയോഗിക്കുന്ന ഇന്റർനാഷണൽ മൊബൈൽ സബ്‌സ്‌ക്രൈബർ ഐഡന്റിറ്റി (IMSI) നമ്പറും അതിന്റെ അനുബന്ധ കീയും സുരക്ഷിതമായി സംഭരിക്കാൻ ഉദ്ദേശിച്ചുള്ള ഒരു ഇന്റഗ്രേറ്റഡ് സർക്യൂട്ട് (IC) ആണ് **സിം** (SIM-**Subscriber Identity Module**). സാങ്കേതികമായി യഥാർത്ഥ ഫിസിക്കൽ കാർഡ് ഒരു യൂണിവേഴ്സൽ ഇന്റഗ്രേറ്റഡ് സർക്യൂട്ട് കാർഡ് (UICC) എന്നാണ് അറിയപ്പെടുന്നത്; ഈ സ്മാർട്ട് കാർഡ് സാധാരണയായി എംബഡഡ് കോൺടാക്റ്റുകളും അർദ്ധചാലകങ്ങളും ഉള്ള പിവിസി ഉപയോഗിച്ചാണ് നിർമ്മിച്ചിരിക്കുന്നത്, സിം അതിന്റെ പ്രാഥമിക ഘടകമാണ്. പ്രായോഗികമായി "സിം കാർഡ്" എന്ന പദം മുഴുവൻ യൂണിറ്റിനെയും സൂചിപ്പിക്കുന്നു, കേവലം ഐസി മാത്രമല്ല. ഇത് മൊബൈൽ ഫോണുകളുടെ അകത്ത് ഘടിപ്പിച്ചാണ് മൊബൈൽ ഫോണുകൾ പ്രവർത്തിപ്പിക്കുന്നത്. ആദ്യകാല സിം കാർഡുകൾ ഒരു ക്രെഡിറ്റ്‌ കാർഡിന്റെ വലിപ്പം ഉള്ളതായിരുന്നു(85.60 mm × 53.98 mm × 0.76 mm) . പിന്നീട് മൊബൈൽ ഫോണുകൾ ചെറുതായപ്പോൾ സിം കാർഡുകളും ചെറുതായി (25 mm × 15 mm).

ഒരു സിമ്മിൽ ഒരു യുണീക് സീരിയൽ നമ്പർ (ICCID), അന്തർദേശീയ മൊബൈൽ സബ്‌സ്‌ക്രൈബർ ഐഡന്റിറ്റി (IMSI) നമ്പർ, സുരക്ഷാ പ്രാമാണീകരണം, സൈഫറിംഗ് വിവരങ്ങൾ, പ്രാദേശിക നെറ്റ്‌വർക്കുമായി ബന്ധപ്പെട്ട താൽക്കാലിക വിവരങ്ങൾ, ഉപയോക്താവിന് ആക്‌സസ് ചെയ്യുന്ന സേവനങ്ങളുടെ ലിസ്റ്റ്, രണ്ട് പാസ്‌വേഡുകൾ എന്നിവ അടങ്ങിയിരിക്കുന്നു: ഒരു സാധാരണ ഉപയോഗത്തിനുള്ള വ്യക്തിഗത തിരിച്ചറിയൽ നമ്പർ (പിൻ), പിൻ അൺലോക്ക് ചെയ്യുന്നതിനുള്ള വ്യക്തിഗത അൺബ്ലോക്കിംഗ് കീ (PUK). യൂറോപ്പിൽ, ഒരു പ്രീപെയ്ഡ് കാർഡിന്റെ സബ്‌സ്‌ക്രിപ്‌ഷനായി ഓൺലൈനിൽ രജിസ്റ്റർ ചെയ്യുമ്പോൾ സീരിയൽ സിം നമ്പർ (എസ്‌എസ്‌എൻ) ചിലപ്പോൾ ഒരു അന്താരാഷ്ട്ര ആർട്ടിക്കിൾ നമ്പർ (IAN) അല്ലെങ്കിൽ ഒരു യൂറോപ്യൻ ആർട്ടിക്കിൾ നമ്പർ (EAN) എന്നിവയ്‌ക്കൊപ്പം ഉണ്ടായിരിക്കും. നിരവധി സിം കാർഡുകളിൽ ബന്ധപ്പെടാനുള്ള വിവരങ്ങൾ സൂക്ഷിക്കാനും സാധിക്കും.

ജി.എസ്.എം. ഫോണുകളിൽ എപ്പോഴും സിമ്മുകൾ ഉപയോഗിക്കുന്നു; സിഡിഎംഎ(CDMA) ഫോണുകൾക്ക്, എൽടിഇ(LTE)-ശേഷിയുള്ള ഹാൻഡ്‌സെറ്റുകൾക്ക് മാത്രമേ അവ ആവശ്യമുള്ളൂ. സാറ്റലൈറ്റ് ഫോണുകൾ, സ്മാർട്ട് വാച്ചുകൾ, കമ്പ്യൂട്ടറുകൾ അല്ലെങ്കിൽ ക്യാമറകൾ എന്നിവയിലും സിം കാർഡുകൾ ഉപയോഗിക്കാം.

ആദ്യത്തെ സിം കാർഡുകൾ ക്രെഡിറ്റ്, ബാങ്ക് കാർഡുകളുടെ വലുപ്പമായിരുന്നു; കാലക്രമേണ, വലുപ്പങ്ങൾ പലതവണ കുറച്ചു, സാധാരണയായി ഇലക്ട്രിക്കൽ കോൺടാക്റ്റുകൾ അതേപടി നിലനിർത്തുന്നു, അതിലൂടെ ഒരു വലിയ കാർഡ് ചെറിയ വലുപ്പത്തിലേക്ക് മാറ്റാൻ കഴിയും.

കാർഡ് നീക്കം ചെയ്തുകൊണ്ട് വ്യത്യസ്ത മൊബൈൽ ഉപകരണങ്ങൾക്കിടയിൽ സിമ്മുകൾ കൈമാറ്റം ചെയ്യാവുന്നതാണ്. സെല്ലുലാർ ടെലിഫോണി ഉൾപ്പെടെ ചില ഡൊമെയ്‌നുകളിലെ ഫിസിക്കൽ സിം കാർഡുകൾ ഇസിം(eSIM) മാറ്റിസ്ഥാപിക്കുന്നു. ഇസിം, നീക്കം ചെയ്യാനാവാത്ത ഇയുഐസിസി(eUICC)-യിൽ എംബെഡ് ചെയ്ത ഒരു സോഫ്റ്റ്‌വെയർ അധിഷ്ഠിത സിം ഉപയോഗിക്കുന്നു.
## അവലംബം
വർഗ്ഗം:ടെലികമ്മ്യൂണിക്കേഷൻ ഉപകരണങ്ങൾ
വിക്രം ബത്ര

തൻ്റെ 24-ാം വയസ്സിൽ ഇന്ത്യാരാജ്യത്തിനുവേണ്ടി  പൊരുതിമരിച്ച്, ഏറ്റവുംവലിയ സൈനികബഹുമതിയായ പരമവീര ചക്രംനേടിയ വീരയോദ്ധാവാണ്, **ക്യാപ്‌ടൻ വിക്രം ബത്ര**. 1999ലെ കാർഗിൽ യുദ്ധത്തിൽക്കാട്ടിയ വീരോചിതമായ സേവനത്തിനാണ് മരണാനന്തരബഹുമതിയായി അദ്ദേഹത്തിന് പുരസ്കാരം ലഭിച്ചത്.

1974 സെപ്റ്റംബർ 9ന് ഹിമാചൽ പ്രദേശിലെ ഗുജ്ജാർ ഗ്രാമത്തിലായിരുന്നു അദ്ദേഹത്തിന്റെ ജനനം. ജി. എൽ. ബത്രയും ജയ്‌കമൽ ബത്രയുമായിരുന്നു. മാതാപിതാക്കൾ. 1996ൽ ഡറാഡൂണിലെ ഇന്ത്യൻ മിലിട്ടറി അക്കാദമിയിൽ ചേർന്നു. മനേക്ഷാ ബറ്റാലിന്റെ ജസ്സോർ കമ്പനിയിലായിരുന്ന അദ്ദേഹം ഇന്ത്യൻ കരസേനയുടെ പതിമൂന്നാം ജമ്മു കശ്മീർ റൈഫിൾസിൽ നിയമനംലഭിച്ചു. പിന്നീടദ്ദേഹം, ക്യാപ്‌റ്റൻ പദവിയിലേക്കുയർന്നു.

1999ലെ കാർഗിൽ യുദ്ധകാലത്ത്, പാക് പട്ടാളം കയ്യേറിയ പോയിന്റ് 5140 തിരികെപ്പിടിക്കാൻ നിയോഗിക്കപ്പെട്ടത്, ക്യാപ്‌റ്റൻ വിക്രം ബത്രയുടെ സംഘമാണ്. അസാമാന്യധൈര്യത്തിന്റെപേരിൽ 'ഷേർഷാ' എന്ന വിളിപ്പേരുനേടിയ അദ്ദേഹം, ശത്രുക്കളെ അപ്രതീക്ഷിതമായി ആക്രമിക്കാനാണു തീരുമാനിച്ചത്. പാറക്കൂട്ടങ്ങൾക്കിടയിലൂടെ മുകളിലേക്കു കയറിയ ബത്രയും സംഘവും ശത്രുക്കളുടെ തൊട്ടുതാഴെയെത്തിയപ്പോൾ മലമുകളിൽനിന്നു ശക്തമായ മെഷീൻഗൺ ആക്രമണമുണ്ടായി. ഇതു വകവയ്ക്കാതെ ബത്രയും അഞ്ചുസൈനികരും മലമുകളിലേക്കു വലിഞ്ഞുകയറി. മുകളിലെത്തിയ അവർ, ശത്രുക്കളുടെനേർക്ക് ഗ്രനേഡുകൾ എറിഞ്ഞു. തുടർന്നുനടന്ന പോരാട്ടത്തിൽ, അദ്ദേഹം നാലുശത്രുസൈനികരെ വധിച്ചു. ഈ ആക്രമണത്തിൽ മാരകമായി മുറിവേറ്റിട്ടും പതറാതെ, അദ്ദേഹം, തൻ്റെ സഹപ്രവർത്തകരെ നയിക്കുകയും അവർക്കുവേണ്ട നിർദ്ദേശങ്ങൾ നൽകുകയും ചെയ്തു. ബത്രയിൽനിന്നു പ്രചോദനമുൾക്കൊണ്ട ഇന്ത്യൻസൈനികർ മികച്ചപോരാട്ടംനടത്തി, ജൂൺ 20ന് പുലർച്ചെ 3.30ഓടെ പോയിന്റ് 5140 തിരിച്ച് പിടിച്ചു. ഈ പോരാട്ടത്തിൽ 8 പാകിസ്താൻ പട്ടാളക്കാർ കൊല്ലപ്പെടുകയും അവരുടെ മെഷീൻഗണ്ണുകൾ പിടിച്ചെടുക്കുകയും ചെയ്തിരുന്നു. പോയിന്റ് 5140 തിരിച്ചുപിടിച്ചത്, തൂടർച്ചയായ ഏതാനും വിജയങ്ങൾക്കുകൂടെ വഴിവച്ചു. പോയിന്റ് 5100, പോയിന്റ് 4700 തുടങ്ങിയവയും ഇന്ത്യൻ പട്ടാളം പിടിച്ചു. ബത്രയും സംഘവും പോയിന്റ് 4740 കൂടെ പിടിച്ചെടുത്തു. ജൂലൈ 7ന് പുലർച്ചെ അവർ ശത്രുക്കളുടെ ശക്തികേന്ദ്രമായ പോയിന്റ് 4875 തിരിച്ചുപിടിക്കാനുള്ള ശ്രമംതുടങ്ങി. ഇരുവശവും അഗാധഗർത്തങ്ങൾനിറഞ്ഞ ആ പ്രദേശത്ത് എത്തിച്ചേരാനുള്ള ഏകവഴി ശത്രുക്കളുടെ നിയന്ത്രണത്തിലായിരുന്നു. പക്ഷേ ബത്രയും സംഘവും അവിടെയെത്തി. അഞ്ചു ശത്രുസൈനികരെ ബത്ര ഈ ആക്രമണത്തിൽ വധിച്ചു. മുറിവേറ്റ ഒരിന്ത്യൻസൈനികനെ സുരക്ഷിതസ്ഥാനത്തേക്കു മാറ്റുമ്പോൾ ശത്രുക്കളുടെ വെടിയേറ്റ്, ബത്ര ജീവൻവെടിഞ്ഞു. *ഒന്നുകിൽ ഞാൻ ത്രിവർണ്ണപതാക ഉയർത്തിയിട്ടു തിരിച്ചുവരും അല്ലെങ്കിൽ അല്ലെങ്കിൽ അതു പുതച്ച്, തിരികെവരും.* ഇതായിരുന്നു ബത്ര പോരാട്ടത്തിനിടയിൽ പറഞ്ഞത്.

രാജ്യത്തിനുവേണ്ടി സ്വജീവൻ നഷ്ടപ്പെടുത്തി, വീരസ്വർഗ്ഗംനേടിയ വിക്രം ബത്രയ്ക്ക് 1999 ഓഗസ്റ്റ് 15ന് മരണാനന്തരബഹുമതിയായി പരമവീരചക്രം നൽകപ്പെട്ടു. 2003ൽ ബത്രയെക്കുറിച്ച് എൽ. ഓ. സി. കാർഗിൽ എന്ന പേരിൽ ഒരു ചലചിത്രമിറങ്ങുകയുണ്ടായി.
2021-ൽ പുറത്തിറങ്ങിയ ഇന്ത്യൻ സിനിമ *[[ഷേർഷാ (2021 ചലച്ചിത്രം)|ഷേർഷാ]]* അദ്ദേഹത്തെക്കുറിച്ചാണ് നിർമ്മിച്ചത്.

വർഗ്ഗം:പരമവീരചക്രം നേടിയവർ
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
വർഗ്ഗം:1974-ൽ ജനിച്ചവർ
വർഗ്ഗം:1999-ൽ മരിച്ചവർ
മനോജ് കുമാർ പാണ്ഡെ

വെറും 24 വർഷം മാത്രം നീണ്ട ജീവിത കാലത്തിനുള്ളിൽ മാതൃരാജ്യത്തിനു വേണ്ടി അവസാന ശ്വാസം വരെ പൊരുതി ഏറ്റവും ഉന്നതമായ സൈനിക ബഹുമതി തന്നെ നേടിയ ധീര ജവാനാണ് **മനോജ് കുമാർ പാണ്ഡെ**. കാശ്മീരിലെ ബടാലിക് മേഖലയിൽ നിന്ന് ജൂൺ 11ന് നുഴഞ്ഞു കയറ്റക്കാരെ തുരത്തിയത് ലഫ്റ്റനന്റ് മനോജ് കുമാറിന്റെ നേതൃത്വത്തിലുള്ള സംഘമായിരുന്നു. ഈ സേനാനീക്കത്തിലൂടെ തന്ത്രപ്രധാനമായ ജൗബർടോപ്പ് ഇന്ത്യ തിരിച്ച് പിടിച്ചു.

## ജീവിത രേഖ
ഉത്തർപ്രദേശിലെ സീതാപൂരിൽ ഗോപിചന്ദ് പാണ്ഡെയുടേയും ഗോമതി നഗറിന്റേയും മൂത്ത പുത്രനായി 1975 ജൂൺ 25നാണ് മനോജ് കുമാർ ജനിച്ചത്. ലക്‌നൗവിലെ ഉത്തർപ്രദേശ് സൈനിക് സ്കൂളിൽ അദ്ദേഹം പ്രാഥമിക വിദ്യാഭ്യാസം പൂർത്തിയാക്കി. വിദ്യാർത്ഥിയായിരിക്കെ സ്പോട്സിലും ബോക്സിങ്ങിലും മനോജ് കുമാറിന് പ്രത്യേക താത്പര്യമുണ്ടായിരുന്നു. നാഷണൽ ഡിഫൻസ് അക്കാദമിയിൽ ചേർന്ന് ഇദ്ദേഹം ബിരുദം നേടി. ഇന്ത്യൻ കരസേനയുടെ പതിനൊന്നാം ഗൂർഖാ റൈഫിൾസിന്റെ ഒന്നാം ബറ്റാലിയനിൽ ചേർന്ന മനോജ് കുമാർ, 1999ലെ കാർഗിൽ യുദ്ധകാലത്തെ സേവനത്തിന്റെ പേരിലാണ് പരമവീര ചക്രത്തിന് അർഹമായത്.

വർഗ്ഗം:പരമവീരചക്രം നേടിയവർ
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
വർഗ്ഗം:1975-ൽ ജനിച്ചവർ
യോഗേന്ദ്ര സിങ് യാദവ്

കാർഗിൽ യുദ്ധത്തിലെ മികച്ച സേവനത്തിന് പരമവീര ചക്രം ലഭിച്ച യോദ്ധാവാണ് **ഗ്രനേഡിയർ യോഗേന്ദ്ര സിങ് യാദവ്**.

1999 ജൂലൈ നാലിന് പുലർച്ചെ ടൈഗർ ഹിൽസിലെ മൂന്നു ബങ്കറുകൾ ഒഴിപ്പിക്കാനുള്ള ചുമതല യോഗേന്ദ്രസിങ്ങിന്റെ 18ആം നമ്പർ ഗ്രനേഡിയൻസിനു ലഭിച്ചു. 16,500 അടി ഉയരത്തിലുള്ള മഞ്ഞുമൂടി കിടക്കുന്ന മലമുകളിൽ എത്തിച്ചേരുക എന്നത് വളരെ ക്ലേശകരമായിരുന്നു. ഇതിനിടയിൽ യോഗേന്ദ്ര സിങ്ങിന്റെ ശരീരത്തിൽ വെടിയേറ്റു. കഠിനമായ വേദന കണക്കിലെടുക്കാതെ അദ്ദേഹം ബാക്കിയുള്ള 60 അടികൂടി കയറി മലമുകളിലെത്തി. ശത്രു ബങ്കറിലേക്ക് നുഴഞ്ഞു ചെന്ന് അദ്ദേഹം ഗ്രനേഡ് ഉപയോഗിച്ച് നാലു ശത്രുക്കളെ വധിച്ചു. യോഗേന്ദ്രയുടെ ധീരമായ പ്രവൃത്തിയിൽ പ്രചാദിതരായ ഇന്ത്യൻ പട്ടാളം വർധിച്ച പോരാട്ട വീര്യത്തോടെ യുദ്ധം ചെയ്ത് മൂന്നാമത്തെ ബങ്കറും കീഴടക്കി.

ഏറെ നിർണ്ണായകമായ ഈ പോരാട്ടത്തിൽ യോഗേന്ദ്ര സിങ് മരിച്ചുവെന്ന് വാർത്ത് പരന്നു. എന്നാൽ ആശുപത്രിയിൽ പ്രവേശിക്കപ്പെട്ട അദ്ദേഹം സുഖം പ്രാപിച്ചു. രാജ്യം അദ്ദേഹത്തിന് പരമവീര ചക്രം തന്നെ സമ്മാനിക്കുകയും ചെയ്തു.

വർഗ്ഗം:പരമവീരചക്രം നേടിയവർ
വർഗ്ഗം:1980-ൽ ജനിച്ചവർ
സഞ്ജയ് കുമാർ

കാർഗിൽ യുദ്ധത്തിലെ ധീരമായ പോരാട്ടത്തെത്തുടർന്ന് 23ാം വയസ്സിൽ പരമവീര ചക്രം ലഭിച്ച പട്ടാളക്കാരനാണ് **റൈഫിൾമാൻ സഞ്ജയ് കുമാർ**. ഒരു സാധാരണ പട്ടാളക്കാരൻ തന്റെ അസാമാന്യമായ പോരാട്ടവീര്യത്തിന്റെയും ദേശസ്നേഹത്തിന്റെയും പേരിൽ പരമോന്നതബഹുമതി നേടിയ ചരിതമാണ് അദ്ദേഹത്തിന്റേത്.

ഛത്തീസ്ഗഡിലെ ബിലാസ്പൂരിലായിരുന്നു അദ്ദേഹത്തിന്റെ ജനനം. പിതാവ് ദുർഗ്ഗായാദവ്. 1993ൽ ഡൽഹിയിലെ ഒരു സ്വകാര്യ കമ്പനിയിൽ ഡ്രൈവർ ആയി ജോലി കിട്ടിയത്. 1996 ജൂൺ നാലിനാണ് അദ്ദേഹത്തിന് പട്ടാളത്തിൽ ജോലി ലഭിച്ചത്. പട്ടാളത്തിൽ ചേരാനുള്ള ശ്രമത്തിൽ രണ്ടു വട്ടം പരാജയപ്പെട്ട് മൂന്നാമത്തെ വട്ടം തിരഞ്ഞെടുക്കപ്പെട്ട വ്യക്തിയാണ് സഞ്ജയ് കുമാർ. 13ആം ജമ്മു കാശ്മീർ റൈഫിൾസിലായിരുന്നു പോസ്റ്റിങ്ങ്. കാർഗിൽ യുദ്ധസമയത്ത് ജൂലൈ നാലിന് പോയിന്റ് 4875ലെ ഫ്ലാറ്റ് ടോപ്പ് തിരിച്ചുപിടിക്കാൻ നടത്തിയ പോരാട്ടവീര്യം നിറഞ്ഞ പ്രവർത്തനത്തിനാണ് അദ്ദേഹത്തെ പരമവീര ചക്രം നൽകി രാജ്യം ആദരിച്ചത്.

വർഗ്ഗം:പരമവീരചക്രം നേടിയവർ
വർഗ്ഗം:1976-ൽ ജനിച്ചവർ
സിന്റൽ

ബ്ലെൻഡർ ഫൗണ്ടേഷന്റെ ഭാഗമായ ബ്ലെൻഡർ ഇൻസ്റ്റിറ്റ്യൂട്ട് നിർമിച്ച ഒരു ഹ്രസ്വ കംപ്യൂട്ടർ അനിമേറ്റഡ് ചലച്ചിത്രമാണ് ***സിന്റൽ***. *ഡൂറിയാൻ* എന്ന പേരിലാണ് ഇതിനായുള്ള പദ്ധതി അറിയപ്പെടുന്നത്. ജ്വലിക്കുന്ന പാറ എന്നർത്ഥം വരുന്ന *സിന്റാർ* എന്ന ഡച്ച് വാക്കിൽ നിന്നാണ് ഈ പദം ഉത്ഭവിച്ചത്.  ഫൗണ്ടേഷൻ മുമ്പ് പുറത്തിറക്കിയ ചിത്രമായ എലിഫന്റ്സ് ഡ്രീം, ബിഗ്ബക്ക് ബണ്ണി പോലെത്തന്നെ പൂർണമായും സ്വതന്ത്ര സോഫ്റ്റ്‌വെയർ ഉപയോഗിച്ച് നിർമിച്ച ഒരു ചിത്രമാണിത്. 2009 മേയിൽ നിർമ്മാണമാരംഭിച്ച ചിത്രം 2010 സെപ്തംബർ  27-ന് നെതർലാൻഡ്സ് ഫിലിം ഫെസ്റ്റിവലിലൂടെ ഔദ്യോഗികമായി പുറത്തിറങ്ങി. സെപ്തംബർ 30 ഇന്റർനെറ്റിൽ ഡൌൺലോഡിന് ലഭ്യമായി.

## ചലച്ചിത്രം
leftthumb|650px|''സിന്റൽ''

## അവലംബം


## പുറത്തേക്കുള്ള കണ്ണികൾ
* ഒദ്യോഗിക താൾ 
* സിന്റൽ Press Release
* സിന്റൽ ചലച്ചിത്രം യു ട്യൂബിൽ

 

വർഗ്ഗം:അനിമേഷനുകൾ
വർഗ്ഗം:ഡച്ച് ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സ്വതന്ത്ര ചലച്ചിത്ര സംരംഭങ്ങൾ
മഞ്ഞവയറൻ വിഷത്തവള

ഡെൻഡ്രോബാറ്റിഡൈ കുടുംബത്തിൽപ്പെട്ട ഒരിനം തവളയാണ് **മഞ്ഞവയറൻ വിഷത്തവള** (ഇംഗ്ലീഷ്:**Yellow Bellied Poison Frog**). കൊളംബിയയും, പനാമയുമാണ് ഈ തവളകളുടെ ആവാസമേഖല. ഈർപ്പം കൂടുതലുള്ള ചെറുകാടുകളാണിവയുടെ ആവാസസ്ഥലം. ഡേൻഡ്രോബേറ്റ്സ് ജനുസ്സിൽപ്പെട്ട ഇവയുടെ ശാസ്ത്രീയ നാമം ഡേൻഡ്രോബേറ്റ്സ് ഫൾഗുരിറ്റസ്(Dendrobates Fulguritus) എന്നാണ്.

## അവലംബം
* Solís, F., Ibáñez, R., Jaramillo, C., Fuenmayor, Q., Jungfer, K.-H. & Bolívar, W. 2004. Dendrobates fulguritus. 2006 IUCN Red List of Threatened Species. Downloaded on 21 July 2007.

വർഗ്ഗം:വിഷത്തവളകൾ
കാട്ടുചേന

ഒരില മാത്രമുള്ള ഒരു സസ്യമാണ് കാട്ടുചേന.  ഭൂകാണ്ഡത്തിൽ നിന്നും ഒരു തണ്ട് മാത്രം വളർന്ന്  അറ്റത്ത് ഇല രൂപപ്പെടുന്നു.  വളർച്ച പൂർത്തിയാകുമ്പോൾ തണ്ട് വാടിക്കരിഞ്ഞ് പോവുകയും ആ സ്ഥാനത്ത് ഒരു പൂവ് ഉണ്ടാവുകയും ചെയ്യുന്നു. ഒരടി വരെ ഉയരത്തിൽ വളരുന്ന പൂവിൽ കായ്കൾ ഉണ്ടാവുകയും ചെയ്യുന്നു. മെയ് മുതൽ ആഗസ്റ്റ് വരെയുള്ള കാലത്താണ് പൂവിടുകയും കായ്ക്കുകയും ചെയ്യുന്നത്. ഈ സസ്യം ഇന്ത്യയിലും ശ്രീലങ്കയിലും കാണപ്പെടുന്നു.
ചെടി സമൂലം കാണാം 

ചേനയേക്കാൾ ഔഷധ ഗുണം കാട്ടുചേനയ്ക്കാണ് എന്ന് പറയപ്പെടുന്നു.  ചേനയേക്കാൾ ചെറുതായിരിക്കും.  വിഷസസ്യമായി കരുതപ്പെടുന്നു.  എന്നാൽ, ഇതിന്റെ തണ്ട് തോരനുണ്ടാക്കാൻ ഉപയോഗിക്കാറുണ്ട്.  ഇതിലടങ്ങിയ കാൽസ്യം ഓക്സലേറ്റ് വായിലും അന്നനാളത്തിലും ചൊറിച്ചിലുണ്ടാക്കുകയും അലർജിയുണ്ടാക്കുകയും ചെയ്യുന്നു. പാകം ചെയ്യുമ്പോൾ  വാളൻപുളി ചേർത്ത് നന്നായി വേവിച്ചാൽ ചൊറിച്ചിൽ ഒഴിവാക്കാം. അർശസിന് സിദ്ധൗഷധമാണ്..

## ചിത്രശാല

File:Amorphophallus sylvaticus plant at Rajapuram.jpg|thumb| 
File:Amorphophallus sylvaticus leaf.jpg|thumb| 
File:Amorphophallus sylvaticusleaf top view.jpg|thumb| 
File:Amorphophallus sylvaticus fruits and seedling.jpg|thumb| 
File:Amorphophallus Sylvaticus fruit close up at Madikai Ambalathukara.jpg|thumb|പഴുത്ത കായ്കൾ


## അവലംബം

## പുറത്തേക്കുള്ള കണ്ണികൾ

വർഗ്ഗം:കിഴങ്ങുകൾ
വർഗ്ഗം:ഔഷധസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:അമോഫോഫല്ലസ്
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:കേരളത്തിലെ സസ്യജാലം
ലൈവ് യു.എസ്.ബി.

ലൈവ് യുഎസ്ബി അഥവാ യു എസ് ബി വഴി ഉബുണ്ടു ലഭ്യമകുന്ന ഒരു സേവനമാണിത്. ഇതിനായി http://www.pendrivelinux.com എന്ന സൈറ്റിൽ നിന്ന് ഡൗൺലോഡ് ചെയ്യാവുന്നതാണ്. പെൻഡ്രൈവിൽ ഓപ്പറേറ്റിങ്ങ് സിസ്റ്റം ഇൻസ്റ്റാൾ ചെയ്യാമെന്നതിനാൽ ഇതി കൊണ്ട് നടക്കുന്ന ഓപ്പറേറ്റിങ്ങ് സിസ്റ്റമായി മാറുന്നു. ഈ പദം യുഎസ്ബി ഫ്ലാഷ് ഡ്രൈവുകളെ അനുസ്മരിപ്പിക്കുന്നു, എന്നാൽ ഒരു ബാഹ്യ ഹാർഡ് ഡിസ്ക് ഡ്രൈവ് അല്ലെങ്കിൽ സോളിഡ്-സ്റ്റേറ്റ് ഡ്രൈവ് എന്നിവ ഉൾക്കൊള്ളുന്നു, എന്നിരുന്നാലും അവയെ യഥാക്രമം "ലൈവ് എച്ച്ഡിഡി" എന്നും "ലൈവ് എസ്എസ്ഡി" എന്നും വിളിക്കാം. തത്സമയ സിഡികൾക്ക് ശേഷമുള്ള പരിണാമപരമായ അടുത്ത ഘട്ടമാണ് അവ, എന്നാൽ ബൂട്ട് ചെയ്ത ഓപ്പറേറ്റിംഗ് സിസ്റ്റത്തിലേക്ക് ഇഷ്‌ടാനുസൃതമാക്കലുകൾ അനുവദിക്കുന്ന, റൈറ്റബിൾ സ്റ്റോറേജിന്റെ അധിക പ്രയോജനം ലഭിക്കുന്നു. സിസ്റ്റം അഡ്മിനിസ്ട്രേഷൻ, ഡാറ്റ വീണ്ടെടുക്കൽ അല്ലെങ്കിൽ ടെസ്റ്റ് ഡ്രൈവിംഗ് എന്നിവയ്‌ക്കായി എംബഡഡ് സിസ്റ്റങ്ങളിൽ ലൈവ് യുഎസ്ബികൾ ഉപയോഗിക്കാനാകും, കൂടാതെ യുഎസ്ബി ഉപകരണത്തിൽ സ്ഥിരമായി ക്രമീകരണങ്ങൾ സംരക്ഷിക്കാനും സോഫ്റ്റ്‌വെയർ പാക്കേജുകൾ ഇൻസ്റ്റാൾ ചെയ്യാനും കഴിയും.

## അവലംബം

വർഗ്ഗം:ഉബുണ്ടു
ബിൽ വുഡ്ഫുൾ

ഓസ്ട്രേലിയക്കാരനായ ഒരു ക്രിക്കറ്റ് കളിക്കാരനായിരുന്നു **വില്ല്യം മാൽഡൺ ബിൽ വുഡ്ഫുൾ**(ജനനം:1987 ഓഗസ്റ്റ് 22- മരണം:1965 ഓഗസ്റ്റ് 11) എന്ന ബിൽ വുഡ്ഫുൾ. 1926 മുതൽ 1934 വരെയാണ് ബിൽ വുഡ്ഫുൾ ഓസ്ട്രേലിയയ്ക്കു വേണ്ടി കളിച്ചത്. ഓസ്ട്രേലിയൻ ടീമിന്റേയും വിക്ടോറിയ ടീമിന്റെയും നായകസ്ഥാനങ്ങൾ വുഡ്ഫുൾ വഹിച്ചിട്ടുണ്ട്. 1932-33 കാലഘട്ടത്തിലെ ബോഡിലൈൻ സീരിസിലെ വുഡ്ഫുളിന്റെ പക്വമായ പെരുമാറ്റം ശ്രദ്ധേയമാണ്. ഒരു അധ്യാപകനായി പരീശീലനം കിട്ടിയ വുഡ്ഫുൾ പ്രശസ്തനായത് കളിക്കാരൻ എന്ന നിലയിലാണ്. ക്ഷമയും പ്രതിരോധത്തിലൂന്നിയ ബാറ്റിംഗ് നിപുണതയും അദ്ദെഹത്തെ മികച്ച ഒരു മുൻ നിര ബാറ്റ്സമാനാക്കി. പ്രകടാത്മകനായ ഒരു കളിക്കാരനായിരുന്നില്ല വുഡ്ഫുൾ എന്നിരുന്നാലും പ്രതിസന്ധി ഘട്ടങ്ങളിലെ ക്ഷമാപൂർവ്വവും ഉത്തരവാദിത്തപരവും, ഏകീകൃത ശൈലിയിലുള്ള ബാറ്റിംഗുമായിരുന്നു അദ്ദേഹത്തെ കൂടുതൽ ജനപ്രിയനാക്കിയത്. വിക്ടോറിയ ടീമിലെ അദ്ദേഹത്തിന്റെ ഓപ്പണിംഗ് പങ്കാളിയായ ബിൽ പോൺസ്ഫോർഡായിരുന്ന് ഓസ്ട്രേലിയൻ ടീമിലും അദ്ദേഹത്തിന് ഓപ്പണിംഗ് ജോഡിയായത്, ഇരുവരുടേയും ഓപ്പണിംഗ് പ്രകടനം ഓസ്ട്രേലിയൻ ക്രിക്കറ്റ് ചരിത്രത്തിലെ മികച്ച പ്രകടനമായി ഇപ്പോഴും നിലനിൽക്കുന്നു. എടുത്ത പറയത്തക്ക ബാറ്റിംഗ് നിപുണനല്ല വുഡ്ഫുളെങ്കിലും സഹകളിക്കാരുടെ ഇടയിൽ മികച്ച ഒരു അംഗീകാരം നേടുന്നതിൽ അദ്ദേഹം വിജയിച്ചിരുന്നു. മികച്ച സ്വഭാവ ഗുണവും, കായിക ബോധവുമുണ്ടായിരുന്ന വുഡ്ഫുളിന് വിശ്വസ്തമായ ഒരു ടീമിനെ കെട്ടിപ്പടുക്കാൻ കഴിഞ്ഞു.

## അവലംബം

*
## പുറത്തേക്കുള്ള കണ്ണികൾ
## External links

*ക്രിക്ക്ഇൻഫൊ കളിക്കാരെന്റെ വിവരണം : ബിൽ വുഡ്ഫുൾ

വർഗ്ഗം:1897-ൽ ജനിച്ചവർ
വർഗ്ഗം: 1965-ൽ മരിച്ചവർ
വർഗ്ഗം:ഓഗസ്റ്റ് 22-ന് ജനിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
രാമസ്വാമി പരമേശ്വരൻ

മഹാരാഷ്ട്രയിലെ മുംബൈ ജില്ലയിൽ 1946 സെപ്റ്റംബർ 13നാണ് **മേജർ രാമസ്വാമി പരമേശ്വരന്റെ** ജനനം.  1972 ജനുവരി 16നു മഹർ റെജിമെന്റിൽ അദ്ദേഹം പ്രവേശനം നേടി. 

ശ്രീലങ്കയിൽ തമിഴ്‌പുലികൾ ഉണ്ടാക്കുന്നതിനാൽ ഇന്ത്യയും ശ്രീലങ്കയും തമ്മിൽ ഒരു കരാർ ഒപ്പുവച്ചു. ശ്രീലങ്കയിലെ സമാധാനാന്തരിക്ഷം നിലനിർത്തുന്നതിനായി ഇന്ത്യൻ സൈന്യത്തെ അയക്കാം എന്നതായിരുന്നു ഇതിലെ പ്രധാന വ്യവസ്ഥ. ഓപ്പറേഷൻ പവൻ എന്നറിയപ്പെട്ടിരുന്ന ഒരു സൈനിക നീക്കത്തിന്റെ ഭാഗമായി രാമസ്വാമി പരമേശ്വരൻ ഉൾപ്പെട്ടിരുന്ന മഹർ റെജിമെന്റ് ശ്രീലങ്കയിലെത്തി. 1987 നവംബർ 25നു രാത്രിയിൽ പതിവ് പെട്രോളിങ്ങ് നടത്തി തിരികെ വരികയായിരുന്ന പരമേശ്വരന്റേയും സംഘത്തിന്റേയും മുൻപിൽ ഒരു സംഘം സായുധ തീവ്രവാദികൾ ചാടി വീണു. 

അല്പം പോലും മനസാന്നിധ്യം കൈവിടാതെ പരമേശ്വരനും സംഘവും അക്രമികൾക്ക് നേരെ ആക്രമണം അഴിച്ചുവിട്ടു. ഇതിന്നിടയിൽ അക്രമികളിൽ ഒരാൾ പരമേശ്വരന്റെ നെഞ്ചിലേക്ക് നിറയൊഴിച്ചു. ഉടൻ തന്നെ അദ്ദേഹം ആ അക്രമിയുടെ കയ്യിൽ നിന്നും തോക്ക് പിടിച്ച് വാങ്ങി തിരികെ നിറയൊഴിച്ചു. ഇതിനിടയിൽ മാരകമായി മുറിവേറ്റ അദ്ദേഹം വീണുപോയെങ്കിലും അവസാനശ്വാസം വരേയും തന്റെ സഹപവത്തകർക്ക് ധൈര്യവും നിർദ്ദേശങ്ങളും നൽകാൻ മറന്നില്ല. പോരാട്ടത്തിനൊടുവിൽ അവർ അക്രമികളെയെല്ലാം കീഴടക്കി.

രാമസ്വാമി പരമേശ്വരന്റെ ഈ ധീരവും ത്യാഗോജ്വലവുമായ പ്രവർത്തിക്ക് രാജ്യം അദ്ദേഹത്തിന് പരമോന്നത ബഹുമതിയായ പരമവീര ചക്രം നൽകി ആദരിച്ചു.

വർഗ്ഗം:പരമവീരചക്രം നേടിയവർ
വർഗ്ഗം:രക്തസാക്ഷിത്വം വരിച്ച ഇന്ത്യൻ സൈനികർ
വർഗ്ഗം:1946-ൽ ജനിച്ചവർ
വർഗ്ഗം:സെപ്റ്റംബർ 13-ന് ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:നവംബർ 25-ന് മരിച്ചവർ
ബാനാ സിങ്

1949 ജനുവരി 6ന് ജമ്മു കാശ്മീരിലെ കദ്യാൽ ജില്ലയിലാണ് **നായിക് സുബേദാർ ബാനാ സിങ്ങിന്റെ** ജനനം. 1969 ജനുവരി 6ന് ഇന്ത്യൻ കരസേനയുടെ ജമ്മു കാശ്മീർ ലൈറ്റ് ഇൻഫന്ററി റെജിമെന്റിൽ ബാനാ സിങ്ങ് പ്രവേശനം നേടി.

1987ലെ സിയാച്ചിൻ സംഘർഷത്തെത്തുടർന്ന് 6450 മീറ്റർ ഉഅയരമുള്ള സിയാച്ചിൻ പ്രദേശത്ത് കൂടി നിരവധി പാകിസ്താൻ നുഴഞ്ഞുകയറ്റക്കാർ ഇന്ത്യയിലേക്ക് കടന്നു വന്നു. മഞ്ഞു നിറഞ്ഞ സിയാച്ചിൻ പ്രദേശത്ത് ഒരു സൈനികനീക്കം നടത്താൻ ബുദ്ധിമുട്ടാണെങ്കിൽ പോലും സൈനികപരമായി തന്ത്രപ്രധാനമായ മേഖലയായതിനാൽ ഇന്ത്യ അതിന് നിർബന്ധിതമായി. ഇതിനായി ഒരു പ്രത്യേക സൈനികവ്യൂഹത്തെ ഇന്ത്യ നിയോഗിച്ചു. സുബേദാർ ബാനാ സിങ്ങും ഈ ദൗത്യസംഘത്തിൽ അംഗമായി.

സിയാച്ചിനിൽ എത്തിച്ചേരുക എന്നത് വളരെയധികം ബുദ്ധിമുട്ടുള്ള കാര്യമാണ്. ദുർഘടം പിടിച്ച പാതയിലൂടെ ബാനാ സിങ്ങും സംഘവും പണിപ്പെട്ട് മുന്നേറി. ഗനേഡും ബയണറ്റുമുപയോഗിച്ച് അവർ ധീരമായി പൊരുതി. ഒടുവിൽ അവർ നുഴഞ്ഞുകയറ്റകാരെ തുരത്തി. 21,000 അടി ഉയരത്തിൽ ശത്രുക്കളെ ആക്രമിച്ച് തുരത്തിയതിന് ബാനാ സിങ്ങിന് പരമോന്നത ബഹുമതിയായ പരമവീര ചക്രം നൽകി രാഷ്ട്രം ആദരിച്ചു.

## അവലംബം


വർഗ്ഗം:പരമവീരചക്രം നേടിയവർ
വർഗ്ഗം:1949-ൽ ജനിച്ചവർ
അതിഥി

**അതിഥി** എന്ന വാക്കിന്റെ ഉൽഭവം *തിഥി* എന്ന വാക്കിൽനിന്നാണ് *തിഥി* എന്നാൽ സംസ്കൃതത്തിൽ ദിവസം എന്നാണ് അർത്ഥം. 'അ' തിഥി അഥവാ തിഥി തികയ്ക്കാത്ത ആൾ എന്ന അർത്ഥത്തിലാണ് അങ്ങനെ ഉപയോഗിക്കുന്നത്. ഒരു ദിവസം മുഴുവനും താമസിക്കാൻ നിൽക്കാത്തയാൾ എന്നർത്ഥം. പണ്ടുകാലങ്ങളിൽ വഴിയാത്രക്കാർ രാത്രിയിൽ, പോകുന്ന വഴിക്ക് ഏതെങ്കിലും ഒരു വീട്ടിൽ താമസിച്ച് പിറ്റേ ദിവസം രാവിലെയാണ് യാത്ര തിരിച്ചിരുന്നത്. ഇങ്ങനെ ഒരു ദിവസം  മുഴുവനും താമസിക്കാത്ത ആളുകളെന്ന അർത്ഥത്തിലാണ് അതിഥികളെന്ന് പറഞ്ഞിരുന്നത്.

ഗൃഹസ്ഥന്റെ അതേ ഗ്രാമത്തിൽ സ്ഥിരമായി താമസിക്കാത്തവനും വീട്ടിൽ വന്നാൽ ഒരു രാത്രി മാത്രം തങ്ങുന്നവനും സൂര്യൻ വൃക്ഷങ്ങളുടെ മുകളിൽ ചാഞ്ഞുനില്ക്കുമ്പോൾ (രാവിലെയും വൈകുന്നേരവും) വരുന്നവനുമാണ് അതിഥി എന്ന് ഗൌതമധർമസൂത്രത്തിൽ പ്രസ്താവിച്ചിട്ടുണ്ട്. 'അസമാനഗ്രാമഃ അതിഥിഃ ഐകരാത്രികഃ അധിവൃക്ഷ സൂര്യോപസ്ഥായീ' എന്നാണ് അതിഥിക്ക് അദ്ദേഹം കൊടുത്തിരിക്കുന്ന ലക്ഷണങ്ങൾ.

അതിഥി ആരായാലും പൂജനീയനാണെന്നും ഒരു കാരണവശാലും അയാളെ ഭഗ്നാശനാക്കി അയയ്ക്കരുതെന്നും അങ്ങനെ ചെയ്യുന്നത് ഗൃഹസ്ഥനു ദോഷമാണെന്നും ഹൈന്ദവ പുരാണങ്ങളിൽ സൂചിപ്പിച്ചിട്ടുണ്ട്. ആശ്രമത്തിൽ അതിഥിയായി ചെന്ന ദുർവാസാവിനെ ശ്രദ്ധിച്ചില്ലെന്നുള്ള കാരണത്താൽ ശകുന്തളയ്ക്ക് ശാപം ഏല്ക്കേണ്ടിവന്നു. അങ്ങനെ അതിഥിസല്കാരം അലംഘനീയമായ ഒരു ശിഷ്ടാചാരമാണെന്ന് കാളിദാസൻ അഭിജ്ഞാന ശാകുന്തളത്തിൽ സൂചിപ്പിച്ചിരിക്കുന്നു.

വർഗ്ഗം:നാമചരിത്രം

അതിഥിയെ മൂന്ന് ദിവസം സൽക്കരിക്കൽ ആതിഥേയന്റെ ബാധ്യതയാണ് എന്ന് ഇസ്‌ലാം പഠിപ്പിക്കുന്നു.
ഗിയോർഗിയസ് അഗ്രിക്കോള

**ഗിയോർഗിയസ് അഗ്രിക്കോള** ഒരു ലത്തീൻ ശാസ്ത്രഗ്രന്ഥകാരൻ ആയിരുന്നു.1494 മാർച്ച് 24- സാക്സനിയിലെ ഗ്ലാഷാവ് പ്രദേശത്തു ജനിച്ചു; വൈദ്യശാസ്ത്രത്തിലെന്നപോലെ, ഭാഷാശാസ്ത്രത്തിലും പ്രാവീണ്യം നേടിയിരുന്ന ഇദ്ദേഹം വിവിധ വിഷയങ്ങളെ പുരസ്കരിച്ചു ധാരാളം ഗ്രന്ഥങ്ങൾ രചിച്ചിട്ടുണ്ട്. ധാതുവിജ്ഞാനീയം (Mineralogy) സംബന്ധിച്ചുള്ളവയാണ് ഇവയിൽ മികച്ചത്. ഇദ്ദേഹത്തിന്റെ ദേ നേച്ചുറാ ഫോസ്സിലിയം (De Natura Fossilium, 1546) ധാതുവിജ്ഞാനീയത്തിലെ ആദ്യത്തെ ഗ്രന്ഥമാണ്. പുതിയ ധാതുക്കളെയും നൂതന ഖനനസമ്പ്രദായങ്ങളെയും സംബന്ധിച്ച് അറിവ് നല്കിയതുകൂടാതെ, ധാതുക്കളുടെ വിഭജനപ്പട്ടിക തയ്യാറാക്കുകകൂടി ചെയ്ത അഗ്രിക്കോള ധാതുവിജ്ഞാനീയത്തിന്റെ പിതാവായി അറിയപ്പെടുന്നു. 1555 നവംബർ 21-ന് ഇദ്ദേഹം നിര്യാതനായി.

## പുറംകണ്ണികൾ

* Agricola Akademischer Verein, (engl: Agricola Academic Association)
* 
* 
* 
* 
* Agricola's work on gemstones and mineralogy: De Natura Fossilium, translated from Latin by Mark Chance Bandy
* Agricola's De Re Metallica  translated by former President H. Hoover and his wife L.H. Hoover, full text (650 pages) and illustrations
* ''De Ortu &amp; Causis Subterraneorum''  full digital facsimile
* ''De Re Metallica Libri XII''  full digital facsimile

വർഗ്ഗം:ജർമ്മൻ രസതന്ത്രജ്ഞർ
പറയകാട്

എറണാകുളം ജില്ലയുടെ വടക്കു പടിഞ്ഞാറേ ഭാഗത്തായി, പറവൂർ നഗരത്തിന് വടക്കു ഭാഗത്തായി സ്ഥിതി ചെയ്യുന്ന ഒരു ഗ്രാമമാണ്‌ **പറയകാട്‌**. എറണാകുളം-തൃശൂർ ജില്ലകളുടെ പടിഞ്ഞാറേ അതിർത്തിക്ക്‌ അടുത്തായിട്ടാണ്‌ പറയകാട്‌ സ്ഥിതി ചെയ്യുന്നത്‌. ചെറിയ ഗ്രാമങ്ങളായ ചെറിയ പല്ലംതുരുത്ത്, വലിയ പല്ലംതുരുത്ത്, കൂട്ടുകാട്,തുരുത്തിപ്പുറം, മുറവന്തുരുത്ത് എന്നീ ഗ്രാമങ്ങളാണ് പറയകാടിന് അതിരിടുന്നത്.

## പേര്
പറയാകാട് (Parayakad) എന്ന പേരിന്റെ ഉത്ഭവം "പറയർ" (ഒരു പുരാതന സമൂഹം) അല്ലെങ്കിൽ പരവർ എന്ന മീൻപിടിത്ത സമൂഹം, "കാട്" എന്നീ വാക്കുകളിൽ നിന്നാണെന്ന് വിശ്വസിക്കപ്പെടുന്നു, ഇത് പരവൂർ, വടക്കൻ പറവൂർ ഭാഗങ്ങളിലെ ചരിത്രവുമായി ബന്ധപ്പെട്ടിരിക്കുന്നു. എറണാകുളം ജില്ലയിലെ വടക്കൻ പറവൂരിന് അടുത്തുള്ള ചിറ്റാറ്റുകര ഗ്രാമപഞ്ചായത്തിലെ ഒരു പ്രദേശമാണിത്.
ചരിത്രപരമായി, പറയ സമുദായത്തിൽപ്പെട്ടവർ താമസിച്ചിരുന്നതോ, അല്ലെങ്കിൽ അവരുടെ ആധിപത്യത്തിലുണ്ടായിരുന്നതോ ആയ വനപ്രദേശം എന്ന അർത്ഥത്തിലാണ് പറയക്കാട് എന്ന പേര് വന്നതെന്ന് കരുതപ്പെടുന്നു.

## എത്തിച്ചേരാനുള്ള മാർഗ്ഗങ്ങൾ
എറണാകുളത്തു നിന്ന് കൊടുങ്ങല്ലൂരേക്കുള്ള പാതയിൽ‍ (ദേശീയ പാത 17) 25 കിലോമീറ്ററോളം സഞ്ചരിച്ചാൽ പറയകാടെത്താം. നെടുമ്പാശ്ശേരി അന്താരാഷ്ട്ര വിമാനത്താവളത്തിൽ നിന്നും 20 കിലോമീറ്റർ അകലെയാണ് പറയകാട് സ്ഥിതി ചെയ്യുന്നത്. പ്രശസ്ത വിനോദ സഞ്ചാര കേന്ദ്രമായ ചെറായി കടപ്പുറം, ചേന്ദമംഗലം പാലിയം കൊട്ടാരം,  എന്നിവ പറയകാടിനടുത്താണ്.

## ചരിത്രം

## ഭൂമിശാസ്ത്രം

## പ്രത്യേകതകൾ
## സ്ഥാപനങ്ങൾ
# ഗവ: എൽ.പി.എസ്., പറയകാട്
# ധർമ്മാർത്ഥ പ്രദർശിനി സഭ, പറയകാട്

## സാമൂഹ്യ സ്ഥാപനങ്ങൾ
എസ്.എൻ.ഡി.പി.യോഗത്തിന്റെ  ഒരു ശാഖ പറയകാട്   പ്രവർത്തിക്കുന്നുണ്ട്.

## അവലംബം

## ചിത്രശാല

വർഗ്ഗം:എറണാകുളം ജില്ലയിലെ ഗ്രാമങ്ങൾ
ജോഹാൻ അഗ്രിക്കോള

**ജോഹാൻ അഗ്രിക്കോള** ജർമനിയിലെ ഒരു മതപരിഷ്കർത്താവ് ആയിരുന്നു. ഈസ്ളിബൻ നഗരത്തിൽ 1494 ഏപ്രിൽ 20-ന് ജനിച്ചു. വിറ്റൻബർഗ് സർവകലാശാലയിൽ മാർട്ടിൻ ലൂഥറുടെ (1483-1546) ശിഷ്യനായിരുന്ന അഗ്രിക്കോള, അദ്ദേഹവുമായി ആരംഭകാലം മുതൽ അടുത്തു പ്രവർത്തിക്കുകയും പ്രോട്ടസ്റ്റന്റ് സഭാവിഭാഗം സംഘടിപ്പിക്കുന്നതിൽ ആവേശപൂർവം പങ്കെടുക്കുകയും ചെയ്തു. 1519-ൽ ലീപ്സിഗിൽ കൂടിയ ജർമൻമതാചാര്യ സമ്മേളനത്തിൽ ലൂഥറിനോടൊപ്പം പങ്കെടുക്കുകയും സമ്മേളനത്തിന്റെ നടപടികൾ രേഖപ്പെടുത്തുന്ന കാര്യദർശിയായി സേവനം അനുഷ്ഠിക്കുകയുമുണ്ടായി. വിറ്റൻബർഗ്, ഈസ്ളിബൻ, ഫ്രാങ്ക്ഫർട്ട് എന്നിവിടങ്ങളിൽ ഇദ്ദേഹം പ്രൊട്ടസ്റ്റന്റ് വിഭാഗത്തിന്റെ പ്രചാരകനായി പ്രവർത്തിച്ചു.

ദൈവകൃപയുടെ പശ്ചാത്തലത്തിൽ വിശ്വാസികൾ സദാചാരനിയമങ്ങൾക്ക് അതീതരാണെന്ന് അനുശാസിക്കുന്ന *ആന്റിനോമിയാനിസ*ത്തിന്റെ വക്താവായി മാറിയപ്പോൾ (1536) ഇദ്ദേഹത്തിന് ലൂഥറുമായുള്ള ബന്ധം ഉപേക്ഷിക്കേണ്ടിവന്നു. 1540-ൽ വിറ്റൻബർഗിൽ നിന്ന് ബർലിനിലേക്ക് ഒളിച്ചോടിയ അഗ്രിക്കോളയെ ബ്രാൻഡൻബർഗിലെ ജൊയാക്വിം രണ്ടാമൻ (1505-71) തന്റെ ആസ്ഥാനമതാചാര്യനായി നിയമിച്ചു. രാജ്യവ്യാപകമായുണ്ടായ ഒരു പ്ളേഗ് ബാധയിൽപ്പെട്ട് 1566 സെപ്റ്റമ്പർ 22-ന് അഗ്രിക്കോള നിര്യാതനായി. ജർമൻ പഴമൊഴികളുടെ ഒരു സമാഹാരം ആദ്യമായി പ്രസിദ്ധീകരിച്ചത് അഗ്രിക്കോളയാണ്.

## അവലംബം

## പുറത്തേക്കുള്ള കണ്ണികൾ
*  Johannes Agricola in Meditation
* Johannes Agricola in Meditation

വർഗ്ഗം:1494-ൽ ജനിച്ചവർ
വർഗ്ഗം: 1566-ൽ മരിച്ചവർ
വർഗ്ഗം:ഏപ്രിൽ 20-ന് ജനിച്ചവർ
വർഗ്ഗം:സെപ്റ്റംബർ 22-ന് മരിച്ചവർ

വർഗ്ഗം:ക്രിസ്തുമതപ്രചാരകർ
അബ്കാരി (ചലച്ചിത്രം)

ഐ.വി. ശശിയുടെ സംവിധാനത്തിൽ മമ്മൂട്ടി, രതീഷ്, ടി.ജി. രവി, ഉർവശി, പാർ‌വ്വതി, ജയമാലിനി എന്നിവർ പ്രധാനവേഷത്തിൽ അഭിനയിച്ച് 1988 ഏപ്രിൽ 14-ന് പുറത്തിറങ്ങിയ ഒരു മലയാളചലച്ചിത്രമാണ് ***അബ്‌കാരി***. ടി. ദാമോദരൻ ആണ് ചിത്രത്തിന്റെ രചന നിർവ്വഹിച്ചിരിക്കുന്നത് സിറ്റാഡെൽ മൂവീസിന്റെ ബാനറിൽ ജോർജ്ജ് മാത്യു നിർമ്മിച്ച ഈ ചിത്രം ലിബർട്ടി റിലീസ് ആണ് വിതരണം ചെയ്തത്.

## അഭിനേതാക്കൾ

## സംഗീതം
പൂവച്ചൽ ഖാദർ എഴുതിയ വരികൾക്ക് സംഗീതം പകർന്നത് ശ്യാം ആണ്.
; ഗാനങ്ങൾ
* കാണുന്നു നിങ്ങളീ കാലത്തിൻ വൈഭവം : കെ.ജെ. യേശുദാസ്, കൃഷ്ണചന്ദ്രൻ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''അബ്കാരി''  – മലയാളസംഗീതം.ഇൻഫോ
* http://popcorn.oneindia.in/title/5775/abkari.html 

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:പൂവച്ചൽ ഖാദറിന്റെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ
അരുന്ധതി (ചലച്ചിത്രം)

2009-ൽ പുറത്തിറങ്ങിയ ഒരു ഇന്ത്യൻ തെലുങ്ക് ഭാഷയിലുള്ള ഹൊറർ ഫാന്റസി ചിത്രമാണ് ***അരുന്ധതി***, കോടി രാമകൃഷ്ണ സംവിധാനം ചെയ്തു, ശ്യാം പ്രസാദ് റെഡ്ഡി അദ്ദേഹത്തിന്റെ ബാനറിൽ മല്ലേമല എന്റർടെയ്ൻമെന്റ്‌സ് നിർമ്മിച്ചു. ചിത്രത്തിൽ സോനു സൂദ്, ദീപക്, സയാജി ഷിൻഡെ, മനോരമ, കൈകാല സത്യനാരായണ എന്നിവർക്കൊപ്പം ടൈറ്റിൽ റോളിൽ അനുഷ്ക ഷെട്ടി അഭിനയിക്കുന്നു. കെ.കെ.സെന്തിൽ കുമാർ ഛായാഗ്രഹണവും മാർത്താണ്ഡം കെ.വെങ്കിടേഷ് എഡിറ്റിംഗും നിർവ്വഹിച്ചിരിക്കുന്ന ചിത്രത്തിന് സംഗീതം നൽകിയിരിക്കുന്നത് കോടിയാണ്.

## പശ്ചാത്തലം
അരുന്ധതി എന്ന കേന്ദ്രകഥാപത്രത്തിന് പശുപതി എന്ന ദുർശക്തി ഉപാസകനിൽ നിന്ന് നേരിടുന്ന പ്രയാസങ്ങളാണ് ചലചിത്രത്തിനാധാരം. അരുന്ധതി തന്റെ വിവാഹത്തിനു മുൻപ് ജന്മനാടായ ഗഡ്‌വാളിലെ ഒരു കോട്ട സന്ദർശിക്കുന്നു. അവിടെ വച്ച് ചന്ദ്രമ്മ എന്ന വൃദ്ധയിൽ നിന്ന് അരുന്ധതിക്ക് തന്റെ മുത്തശ്ശിയായ ജെജ്ജമ്മയുടെ അതേ ഛായയാണ് ഉള്ളതെന്ന് മനസ്സിലാക്കി. കലകളിൽ വിദഗ്ദ്ധയായിരുന്ന ജെജ്ജമ്മയുടെ മൂത്ത സഹോദരിയെ പശുപതി എന്ന ദുർമന്ത്രവാദിയാണ് വിവാഹം കഴിച്ചത്. അദ്ദേഹം തന്റെ ദുർ‌ശക്തികൾ ഉപയോഗിച്ച് ഗഡ്‌വാളിലെ ജനങ്ങളെ ദ്രോഹിച്ചു. ജെജ്ജമ്മ പ്രത്യേക രീതിയിലുള്ള നൃത്ത അഭ്യാസത്തിലൂടെ പശുപതിയുടെ നാവും കൈകളും അരിഞ്ഞ് വീഴ്ത്തി. ഇതിനു ശേഷം പശുപതിയെ ജീവനോടെ ഒരു ശവകുടീരത്തിൽ അടക്കം ചെയ്യുന്നു. പിന്നീട് കൊല്ലപ്പെടുന്ന ജെജ്ജമ്മയുടെ എല്ലിൻ കഷ്ണത്തിൽ നിന്നും പശുപതിയെ എന്നെന്നേക്കുമായി നശിപ്പിക്കാനുള്ള ഒരു ആയുധം (കത്തി) സന്ന്യാസികൾ നിർ‌മ്മിക്കുന്നു. നൂറ്റാണ്ടുകൾക്ക് ശേഷം കുടീരത്തിൽ നിന്നും വീണ്ടും രക്ഷപെട്ട പശുപതി, അരുന്ധതിയേയും കൂട്ടരേയും ദ്രോഹിക്കുന്നതും അന്ത്യത്തിൽ അവൾ കത്തിയാൽ പശുപതിയെ നശിപ്പിക്കുകയും ചെയ്യുന്നതാണ് ചലച്ചിത്രത്തിന്റെ ബാക്കിഭാഗം.

## അഭിനേതാക്കൾ

*അനുഷ്ക ഷെട്ടി - അരുന്ധതി/ജേജമ്മ
**ദിവ്യ നാഗേഷ് - യുവ അരുന്ധതി
*സോനു സൂദ് - പശുപതി
*സയാജി ഷിൻഡെ - അന്വർ
*മനോരമ - ചന്ദ്രമ്മ
*കൈകാല സത്യനാരായണ - ഭൂപതി രാജ
*ദീപക് -രാഹുൽ
*സുഭാഷിണി - പശുപതിയുടേ അമ്മ
*ആഹുതി പ്രസാദ് 
*ചലപതി റാവു
*ഭേൽ പ്രസാദ് - നീലേന്ദ്ര വർമ്മ (ഭൂപതി രാജയുടെ സഹോദരൻ)
*ലീന സിദ്ധു - നൃത്താധ്യാപിക
*അനിത റായ്ച്ചൂർക്കാർ 
*മീന കുമാരി

## അവലംബം


വർഗ്ഗം:തെലുഗു ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
മഗധീര

എസ്സ്.എസ്സ് രാജമൗലി സംവിധാനം ചെയ്ത് അല്ലു അരവിന്ദ് നിർമിച്ച് 2009ൽ തീയേറ്ററുകളിൽ എത്തിയ ചരിത്രാധിഷ്ഠിത  ചലചിത്രമാണ് **മഗധീര** (തെലുങ്ക് : మగధీర  ഇംഗ്ലീഷ്: Magadheera ). രാം ചരൺ തേജയും കാജൽ അഗർ‌വാളുമാണ് ഇതിലെ മുഖ്യ കഥാപാത്രങ്ങളെ അവതരിപ്പിക്കുന്നത്. ശ്രീഹരിയും ദേവ് ഗില്ലും മറ്റ് ചില പ്രധാന കഥാപാത്രങ്ങളായി വേഷമിടുന്നു. 40 കോടി രൂപമുതൽമുടക്കി നിർമ്മിച്ച ഈ ചിത്രം തെലുഗു ചലചിത്രരംഗത്തെ ഏറ്റവും ചിലവേറിയ ചിത്രങ്ങളിലൊന്നാണ്. മഗധീര ലോകം മുഴുവനുമായി ഏകദേശം 150 കോടി രൂപയോളം സമാഹരിച്ചു. ധീര ദി വാരിയർ എന്ന പെരിൽ ഈ ചിത്രം കേരളത്തിൽ പ്രദർശനത്തിനെത്തി.

## പശ്ചാത്തലം
പുനർജന്മ വിശ്വാസത്തിലധിഷ്ടിതമാണ് മഗധീരയുടെ കഥാപശ്ചാത്തലം.1604ൽ കൊല്ലപ്പെട്ട ഉദയഗഡിലെ രാജകുമാരിയായ മിത്രവിന്ദാ ദേവിയും, പോരാളിയായ കാലഭൈരവനും, സേനാധിപതിയായ രൺദേവ് ബില്ലയും, മുഗൾരാജാവായ ഷേർഖാനും 400 കൊല്ലങ്ങൾക്ക് ശേഷം പുനർജ്ജനിക്കുന്നതായാണ് ചലചിത്രത്തിന്റെ ഇതിവൃത്തം. പൂർ‌വ്വജന്മത്തിൽ കൊഴിഞ്ഞുപോയ മിത്രാനന്ദയുടേയും ഭൈരവന്റേയും പ്രണയം പുനർജന്മത്തിൽ ഇന്ദുവിലൂടെയും ഹർഷയിലൂടെയും പൂർണ്ണമാകുന്നു.

## കഥാപാത്രങ്ങൾ

## ചിത്രീകരണം
ചിത്രത്തിന്റെ 90 ശതമാനവും ഹൈദരാബാദിലെ രാമോജി റാവു ഫിലിം സിറ്റിയിലാണ് ചിത്രീകരിച്ചത്. മറ്റ് ഭാഗങ്ങൾ ഗുജറാത്ത്, രാജസ്ഥാൻ, റാൻ ഓഫ് കച്ച്, കർണ്ണാടകം എന്നിവിടങ്ങളിലായി പുരോഗമിച്ചു.

## അവലംബം

വർഗ്ഗം:തെലുഗു ചലച്ചിത്രങ്ങൾ
അരുന്ധതി (വിവക്ഷകൾ)

## മതം
*അരുന്ധതി - പുരാണകഥാപാത്രം

## ചലചിത്രം
*അരുന്ധതി (ചലച്ചിത്രം)

## വ്യക്തി
* ബി. അരുന്ധതി
* ജെ. അരുന്ധതി
* അരുന്ധതി റോയ്
* അരുന്ധതി ഭട്ടാചാര്യ
ഗോഥാർഡ് തുരങ്കം

ലോകത്തിലെ ഏറ്റവും നീളം കൂടിയ റെയിൽ  തുരങ്കമാണ് **ഗോഥാർഡ് തുരങ്കം**. സ്വിറ്റ്‌സർലൻഡിലാണ് ഇത് നിർമ്മിച്ചിരിക്കുന്നത്. 57 കിലോമീറ്ററാണ് തുരങ്കത്തിന്റെ നീളം. 2,500 ജോലിക്കാർ 15 വർഷം കൊണ്ടാണ് ഇതിന്റെ നിർമ്മാണം പൂർത്തിയാക്കിയത്. 45,000 കോടി ഇന്ത്യൻ രൂപയാണ് നിർമ്മാണച്ചെലവ്. ഹൈൻസ്‌ എർബാഹാർ എന്ന എഞ്ചിനീയർ ആണ് ഈ ലോകാൽഭുതത്തിന്റെ മുഖ്യ ശിൽപ്പി. സ്വിറ്റ്‌സർലൻഡിലെ സൂറിച്ചിൽ നിന്നും ഇറ്റലിയിലെ മിലാനിലേയ്ക്കാണ് ഈ പാത. ഇരുവശങ്ങളിൽ നിന്നും ആരംഭിച്ച തുരങ്ക ഖനനം 2010 ഒക്ടോബർ 15  വെള്ളിയാഴ്ച സെഡ്രണിൽ കൂട്ടിമുട്ടിച്ചു. 2017 - ൽ ഇതിലൂടെ തീവണ്ടി ഗതാഗതം ആരംഭിക്കും.
ദിനംപ്രതി  300 തീവണ്ടികളാണ് സഞ്ചരിക്കുക.

ആൽപ്സ് പർവതനിരകൾക്കടിയിലൂടെയാണ് (2 കിലോമീറ്റർ) ഈ തുരങ്കം കടന്നു പോകുന്നത്. പരിസ്ഥിതിക്ക് കോട്ടമുണ്ടാക്കുമെന്നതു മൂലമാണ് ഇത്തരത്തിൽ നിർമ്മാണം നടത്തിയിരിക്കുന്നത്. കൂടാതെ ഈ പുതിയ തുരങ്കത്തിനു സമീപം 37 കിലോമീറ്റർ നീളമുള്ള മറ്റൊരു തുരങ്കവുമുണ്ട്.

## അവലംബം

വർഗ്ഗം:തുരങ്കങ്ങൾ
വർഗ്ഗം:റെയിൽ ഗതാഗതം
കുത്തിയതോട് ഗ്രാമപഞ്ചായത്ത്

ആലപ്പുഴ ജില്ലയിലെ ചേർത്തല താലൂക്കിലെ പട്ടണക്കാട് ബ്ലോക്ക് പരിധിയിൽ പെട്ട ഗ്രാമപഞ്ചായത്താണ് **കുത്തിയതോട് ഗ്രാമപഞ്ചായത്ത്**. പഞ്ചായത്തിന്റെ വിസ്തീർണ്ണം 9.8 ചതുരശ്ര കിലോമീറ്ററാണ്. ഈ ഗ്രാമം പണ്ടു കാലത്ത് തുറവൂർ വടക്ക് എന്നായിരുന്നു അറിയപ്പെട്ടിരുന്നത്.

## ഉത്ഭവത്തിനു പിന്നിൽ
അറബിക്കടലിന്റെയും വേമ്പനാട്ടുകായലിന്റെയും ഇടയ്ക്കുള്ള ഈ പ്രദേശം നൂറ്റാണ്ടുകൾക്ക് മുമ്പ് കടലിറങ്ങി ഉണ്ടായതാണെന്ന് പറയപ്പെടുന്നു. മലനാടും തീരദേശവുമായി വാണിജ്യ സൌകര്യത്തിനായി പ്രധാന തോട് കുത്തി. ഇത് പിന്നീട് കുത്തിയതോട് എന്ന് പേരുണ്ടെയെന്നും പറയപ്പെടുന്നു.

## കൃഷി
കുത്തിയതോട് പഞ്ചായത്തിലെ പ്രധാന കൃഷി നെല്ലും തെങ്ങും ആണ്. കൂടാതെ ഇടവിളയായി കിഴങ്ങുവർഗ്ഗങ്ങൾ , പയർ, വാഴ, മരച്ചീനി, പച്ചക്കറികൾ , കുരുമുളക് , വെറ്റില, തീറ്റപ്പുല്ല്, കമുക് എന്നിവയും കൃഷി ചെയ്യുന്നു. അതോടൊപ്പം മാവ്, പ്ളാവ്, പുളി, പേര, കശുമാവ് തുടങ്ങിയ ഫലവൃക്ഷങ്ങളും കൃഷി ചെയ്യുന്നുണ്ട്. കയർ വ്യവസായം, ചെമ്മീൻ വ്യവസായം എന്നിവ ഇവരുടെ മറ്റൊരു വരുമാന മാർഗ്ഗമാണ്.

## അതിർത്തികൾ
* തെക്ക് തുറവൂർ തൈക്കാട്ടുശ്ശേരി, തുറവൂർ കുമ്പളങ്ങി റോഡിന്റെയും ഭാഗങ്ങളും ചാവടി പള്ളിത്തോട് റോഡും
* പടിഞ്ഞാറ് അറബിക്കടൽ
* വടക്ക് ചങ്ങരം തോടും കുത്തിയതോടും
* കിഴക്ക് തോണിത്തോട്
## പ്രധാന പാതകൾ
കുത്തിയതോട് പഞ്ചായത്തിലൂടെയുള്ള പ്രധാനപ്പെട്ട പാതയാണ് 1929-ൽ നിർമ്മിതമായ ദേശീയപാത 544.
1948-ൽ നിർമ്മിതമായ തുറവൂർ - കുമ്പളങ്ങി പാതയാണ് പഞ്ചായത്തിലെ മറ്റൊരു പാത. കൂടാതെ 1954-ൽ നിർമ്മിച്ച പി.കെ.റോഡും ഇവിടുത്തെ പ്രധാന പാതയാണ്.

## വിദ്യാഭ്യാസ സ്ഥാപനങ്ങൾ
* തുറവൂർ വെസ്റ്റ് യു.പി സ്ക്കൂൾ - ഒരു നൂറ്റാണ്ടിലേറേ പഴക്കം.
* ടി.ഡി.എച്ച്.എസ്.എസ് (1926‌) - കെ.ആർ ഗൗരിയമ്മ ഈ വിദ്യാലയത്തിലെ പൂർവ്വ വിദ്യാർത്ഥിനിയാണ്.
* സെന്റ് സെബാസ്റ്റ്യൻ ഹൈസ്ക്കൂൾ പള്ളിത്തോട്
* ഗവ.യു.പി. സ്ക്കൂൾ പറയകോട്.   *സ്പ്രിംഗ് ഓഫ് ആർട്സ് അക്കാഡമി. (കലാപഠന കേന്ദ്രം) കുത്തിയതോട്.

## പ്രധാന ആരാധനാലയങ്ങൾ
**നൂറ്റാണ്ടുകൾ പഴക്കമുള്ള ക്ഷേത്രങ്ങൾ**
* ആമേടത്തുകാവ് ക്ഷേത്രം
* പാട്ടുകുളങ്ങര ക്ഷേത്രം
* ഇളംകുറ്റി ധർമ്മശാസ്താ ക്ഷേത്രം
* നാലുകുളങ്ങര ക്ഷേത്രം
* അർത്തികുളങ്ങര ക്ഷേത്രം
* തുറവൂർ തിരുമല ദേവസ്വം ക്ഷേത്രം 
**മുസ്ലിം പള്ളികൾ**
* പൊൻപുറം മുസ്ലിം പള്ളി
* കുത്തിയതോട് മുസ്ലിം പള്ളി
**ക്രിസ്ത്യൻ പള്ളികൾ**
* പള്ളിത്തോട്  ക്രിസ്ത്യൻ പള്ളി
* മനക്കോടം ക്രിസ്ത്യൻ പള്ളി 
* മരിയപുരം ക്രിസ്ത്യൻ പള്ളി
* മുണ്ടംങ്കാട്ട് ക്രിസ്ത്യൻ പള്ളി

## അവലംബം

## പുറത്തേക്കുള്ള കണ്ണികൾ

വർഗ്ഗം:ആലപ്പുഴ ജില്ലയിലെ ഗ്രാമപഞ്ചായത്തുകൾ
ജുബൈൽ

thumb|right|250px|ജുബൈലിലെ ഒരു സായാഹ്നം

സൗദി അറേബ്യയിലെ (കിഴക്കൻ പ്രവശ്യ (സൗദി അറേബ്യ)|കിഴക്കൻ പ്രവശ്യയിലെ]] പ്രധാന  നഗരം സ്ഥിതിചെയ്യുന്നത്. 1975 വരെ അവികസിത പ്രദേശമായിരുന്നു ജുബൈൽ. 1975-ൽ സൗദീ ഗവണ്മെന്റ് ജുബൈലിന്റെ വികസനത്തിനായി പുതിയ പല പദ്ധതികൾ ആവിഷ്കരിക്കുകയും, ഇന്ന് ലോകത്തിലെ തന്നെ വലിയ ഇൻഡസ്ട്രിയൽ സിറ്റിയായി വളർത്തിയെടുക്കുകയും ചെയ്തു. 2009-ലെ ഏഴാം സെൻസസ് പ്രകാരം ഇവിടെ 150,367 ജനങ്ങൾ വസിക്കുന്നുണ്ട്.

## ഗതാഗത സൗകര്യങ്ങൾ

അന്തരാഷ്ട്രനിലവാരത്തിലുള്ള റോഡ് ശ്രിംഖലയുള്ള നഗരമാണ് ജുബൈൽ. രാജ്യത്തിന്റെ ഏതൊരു നഗരത്തിലേക്ക് എത്തിപ്പെടാവുന്ന രീതിയിലാണ് റോഡുകൾ നിർമ്മിച്ചിരിക്കുന്നത്. വ്യവസായികനഗരമായ ജുബൈലിന്റെ ചരക്കുഗതാഗതത്തിനായി ജുബൈൽ വലിയൊരു തുറമുഖവുമുണ്ട്. തീവണ്ടിതാവളം, വീമാനതാവളം തുടങ്ങിയ ഗതാഗതസൗകര്യങ്ങൾ തൊട്ടടുത്ത ദമാം നഗരത്തിന്റേതാണ്.

## പ്രധാന സ്ഥാപനങ്ങൾ

## സമീപ പ്രദേശങ്ങൾ

* ദമാം
* ദഹ്റാൻ
* ഖതീഫ്
* സിയാത്
* ഖഫ്ജി

വർഗ്ഗം:സൗദി അറേബ്യയിലെ നഗരങ്ങൾ
പുണ്യം അഹം

രാജ് നായർ സംവിധാനം ചെയ്ത് 2010 - ൽ പുറത്തിറങ്ങിയ മലയാളചലച്ചിത്രമാണ് **പുണ്യം അഹം** . പൃഥ്വിരാജ്, സംവൃതാ സുനിൽ, നെടുമുടി വേണു എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.   നെടുമുടി ഹരികുമാർ ഗാനങ്ങൾ എഴുതി
## താരനിര

## അണിയറ പ്രവർത്തകർ

## അവലംബം

## പുറത്തേക്കുള്ള കണ്ണികൾ
ചലച്ചിത്രത്തിന്റെ വെബ്‌സൈറ്റ് 

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
നിലമ്പരണ്ട

നിലംപറ്റി വളരുന്ന ഒരിനം വള്ളിച്ചെടിയാണ് **നിലമ്പരണ്ട** . ടിക് ട്രെഫൊയിൽ, ടിക് ക്ലോവർ (Tick Clover, Tick Trefoil)  എന്നീ ആംഗലേയനാമങ്ങളുള്ള നിലമ്പരണ്ട, മിതശീതോഷ്ണമേഖലകളിലും, ഉഷ്ണമേഖലയിലും കാണുന്നു. പ്രതാനങ്ങളുടെ സഹായത്തോടുകൂടി താങ്ങുകളുണ്ടെങ്കിൽ അതിന്മേൽ പടർന്നുകയറുന്നതും, അല്ലെങ്കിൽ ഭൂമിയിൽ തന്നെ നീണ്ടു ചുറ്റിപ്പിണഞ്ഞു വളരുന്ന ദുർബല സസ്യമാണ് നിലമ്പരണ്ട. തണ്ടിന്റെ ഇരുവശത്തുമായി ഒന്നിടവിട്ടു ക്രമീകരിച്ചിരിക്കുന്ന കൂട്ടിലകളുള്ള ഇവയുടെ പൂക്കൾക്ക് ഇളം ചുവപ്പ് മുതൽ വെള്ള നിറം വരെ കാണാം. കായ്കൾക്ക് കട്ടിയുള്ള പുറംതോടും, അതിനുള്ളിൽ മണൽഘടികാരത്തിന്റെ ആകൃതിയിലുള്ള അറയുമുണ്ട്.

## മറ്റു പേരുകൾ
*അസ്ഥിസംഹാരി,
*ത്രിപാദി (സംസ്കൃതം );
*പിരണ്ട (തമിഴ്);
*മണിഗുരവള്ളി (കന്നഡം);
*ഹർശങ്കർ (ഉർദു);
*ഹഡസംഘാരി,
*നല്ലാർ (ഹിന്ദി);
*കാണ്ഡവേല (മറാത്തി);
*Tick Clover,
*Tick Trefoil (ആംഗലേയം)

## ഔഷധ ശാസ്ത്രം

നിലമ്പരണ്ടയിൽ നിന്ന് വേർതിരിച്ചെടുത്ത *പോളിഫീനോളിക്* മിശ്രണങ്ങൾക്ക് ശരീര കോശങ്ങളുടെ ആയുസ്സ് വർദ്ധിപ്പിക്കുവാനുള്ള ശേഷിയുണ്ട്.



പ്രമാണം:Desmodiumtrifolium.jpg|250px|നിലമ്പരണ്ട പുഷ്പം
പ്രമാണം:Desmodium trifolium seed.jpg|250px|നിലമ്പരണ്ട ഫലം
File:Desmodium triflorum in Kadavoor.jpg|Foliage
File:Desmodium triflorum fruit and seeds.jpg|Fruit and seeds
File:Desmodium triflorum at Peradeniya Royal Botanical Garden.jpg|At Peradeniya Royal Botanical Garden



## അവലംബം


## പുറത്തേക്കുള്ള കണ്ണികൾ
* http://www.oswaldasia.org/species/d/destr/destr_en.html

വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഫാബേസീ
വർഗ്ഗം:കേരളത്തിലെ സസ്യജാലം
മാർട്ടിൻ അഗ്രിക്കോള

**മാർട്ടിൻ അഗ്രിക്കോള** ജർമൻ സംഗീതശാസ്ത്രജ്ഞനും ചരിത്രകാരനും ആയിരുന്നു. ശരിയായ പേര് **മാർട്ടിൻ സോർ** എന്നാണ്. അധ്യാപകനായി ജീവിതം ആരംഭിച്ചു. സംഗീതത്തിൽ അവഗാഹം നേടി. മാർട്ടിൻ ലൂഥറിന്റെ സമകാലികനായിരുന്ന ഇദ്ദേഹം സാഹിത്യത്തിൽ ലൂഥറിനെപ്പോലെ ഒരു ശൈലീവല്ലഭനായിരുന്നു. മ്യൂസിക്കാ ഇൻസ്‌ട്രുമെന്റാലിസ് ദോയിഷ് (Musica Instrumentalis deutsch) - ജർമൻ സംഗീതോപകരണങ്ങൾ എന്ന കൃതി ഇതിന് തെളിവാണ്. സംഗീതസംവിധാനത്തെപ്പറ്റിയും ഈ ഗ്രന്ഥത്തിൽ പ്രതിപാദിച്ചിട്ടുണ്ട്. അഗ്രിക്കോളയുടെ കൃതികളുടെ മുഖ്യപ്രസാധകൻ ഇദ്ദേഹത്തിന്റെ സുഹൃത്തും രക്ഷാധികാരിയുമായിരുന്ന ജിയോഗ്റാമായിരുന്നു. *ലൂട്ട്* (Lut) എന്ന തന്ത്രിവാദ്യത്തിൽ, നിലവിലുണ്ടായിരുന്നതിനെക്കാൾ മെച്ചമായ ചില സ്വരച്ചിട്ടകൾ അഗ്രിക്കോള നിർദ്ദേശിച്ചു. സ്വരലേഖനസമ്പ്രദായത്തിലെ പുതിയതും പഴയതുമായ പദ്ധതികളുടെ പ്രയോക്താക്കൾ തമ്മിൽ നിലവിലിരുന്ന അഭിപ്രായഭിന്നതകളെക്കുറിച്ച് ഇദ്ദേഹം എഴുതിയ ലേഖനങ്ങൾ രസാവഹങ്ങളാണ്. സ്വരലേഖനത്തിൽ വന്നിട്ടുള്ള പരിവർത്തനങ്ങളെക്കുറിച്ച് അറിയാൻ ആഗ്രഹിക്കുന്നവർക്ക് ഇവ വളരെ പ്രയോജനപ്പെടും. മാഗ്ഡിബർഗിൽവച്ച് 1556 ജൂൺ 10-ന് നിര്യാതനായി.

## പുറംകണ്ണികൾ

* Martin Agricola (Composer, Theorist)
* Martin Agricola
അഗ്രിജന്തോ

സിസിലിദ്വീപിന്റെ തെക്ക് ഭാഗത്തുള്ള അഗ്രിജന്തോ എന്ന പ്രവിശ്യയുടെ തലസ്ഥാനമായ തുറമുഖനഗരമാണ് **അഗ്രിജന്തോ**. ഗ്രീക്കുകാർ അക്രഗാസ് എന്നും റോമാക്കാർ അഗ്രിജന്തം എന്നും വിളിച്ചിരുന്ന ഈ പട്ടണം *ഗിർജന്തി* എന്ന പേരിൽ അറിയപ്പെട്ടിരുന്നു. 1927-ലാണ് ഗിർജന്തി എന്ന പേരു മാറ്റി മുൻപ് റോമാക്കാർ ഇതിനു നല്കിയിരുന്ന അഗ്രിജന്തം എന്ന പേരിനോടു സാദൃശ്യമുള്ള അഗ്രിജന്തോ എന്ന പേരിട്ടത്. ബി.സി. 582-ൽ ഗലായിൽ നിന്നുള്ള ഗ്രീക് കുടിയേറ്റക്കാരാണ് ഈ നഗരം സ്ഥാപിച്ചതെന്നു കരുതപ്പെടുന്നു. ക്രമേണ അഭിവൃദ്ധി പ്രാപിച്ചുവന്ന ഈ നഗരം ബി.സി. 480 ആയപ്പോഴേക്കും ഐശ്വര്യത്തിന്റെ ഉച്ചകോടിയിലെത്തി. അക്കാലത്ത് ടെറോൺ (488-472) സിറാക്കൂസുമായി ചേർന്ന് കാർത്തേജുകാർ ക്കെതിരായി ഹിമറായിൽവച്ചു നടന്ന നിർണായകയുദ്ധത്തിൽ ഈ നഗരം പിടിച്ചെടുത്തു. ബി.സി. 4-ം ശതകത്തിൽ ഒരു ജനായത്തഭരണം സ്ഥാപിതമാകുന്നതുവരെ ഈ നഗരം വൈദേശികാധിപത്യത്തിനു വിധേയമായി. ദാർശനികനും രാഷ്ട്രതന്ത്രജ്ഞനുമായ എമ്പിദോക്ളിസിന്റെയും പ്രസിദ്ധ നാടകകൃത്തായ ലൂഗി പിറാൻ ദലോയുടെയും ജന്മനാടാണ് അഗ്രിജന്തോ. വിദേശാധിപത്യത്തിലിരുന്നപ്പോഴും വാസ്തുവിദ്യ, ശില്പവേല എന്നീ സുകുമാരകലകളുടെ ഒരു പ്രമുഖകേന്ദ്രമായിരുന്നു ഇവിടം. *നശ്വരനഗരങ്ങളിൽ മനോഹരമായത്* എന്ന് പിൻഡാർ ഈ നഗരത്തെ വിശേഷിപ്പിച്ചിട്ടുണ്ട്. കൃഷി, കന്നുകാലി സംരക്ഷണം, വാണിജ്യം എന്നിവയിൽ അധിഷ്ഠിതമായിരുന്നു ഇവിടുത്തെ സമ്പദ്ഘടന. ഗന്ധകം, ഇന്തുപ്പ്, ധാന്യം, എണ്ണ, പഴവർഗങ്ങൾ മുതലായവ ഇവിടുത്തെ പോർട്ടോ എമ്പിദോക്കിളിൽനിന്നു കയറ്റി അയച്ചിരുന്നു. ബി.സി. 406-ൽ കാർത്തിജീനിയന്മാർ ഈ നഗരം നശിപ്പിച്ചു. എന്നാൽ ബി.സി. 338-ൽ തിമോളിയൻ ഈ നഗരം പുനഃസ്ഥാപിച്ചു. ബി.സി. 210-ൽ കാർത്തിജീനിയക്കാരും റോമാക്കാരും തമ്മിൽ വീണ്ടും ഉണ്ടായ യുദ്ധത്തിൽ റോമാക്കാർ അഗ്രിജന്തോ പിടിച്ചെടുത്തു.

ചരിത്രസ്മാരകങ്ങളായ പല കെട്ടിടങ്ങളും അഗ്രിജന്തോയിലുണ്ട്. സെയിന്റ് ജോർജിയോ, സെയിന്റ് സ്പിരിറ്റോ എന്നിവിടങ്ങളിലെ പള്ളികൾ, കൊട്ടാരങ്ങൾ എന്നിവയും ചില ഉദാഹരണങ്ങളാണ്.

## പുറംകണ്ണികൾ

* Agrigento
* Section Contents:Agrigento 
* Agrigento

വർഗ്ഗം:ഇറ്റലിയിലെ നഗരങ്ങൾ
വർഗ്ഗം:തുറമുഖനഗരങ്ങൾ